هەواڵ / جیهان :: 11/10/2019 :: 191 جار بینراوە\nبه‌هۆی هێرشه‌كانی توركيا بۆ سه‌ر باكوری سوریا، چه‌ند ئه‌ندامێكی كۆمارییه‌كان له كۆنگرێسی ئه‌مریكا پرۆژه‌یاسایه‌كیان ئاماده‌كردووه بۆ سزادانی توركیا.\n29 ئەندامی کۆمارییەکان لە کۆنگرێسی ئەمریکا ئه‌و پرۆژه‌یه‌یان ئاماده‌كردووه، ئه‌وه‌ش له‌كاتێكدا كه پێشتریش چه‌ند ئه‌ندامێكی كۆماری و دیموكراته‌كان پێكه‌وه پرۆژه‌یه‌كی دیكه‌یان بۆ سزادانی توركیا ئاماده‌كردووه.\nلیز چینی، ئەندامی کۆمارییەکان له‌به‌یاننامه‌یه‌كدا رایگه‌یاندووه "پێویستە رەجەب تەیب ئەردۆغان و رژێمەکەی به‌رپرسیارێتی دەرئەنجام و خراپه‌كارییه‌كانیان هه‌ڵگرن، بەهۆی هێرشە بێبەزەییه‌كانیان بۆ سەر هاوپەیمانەكانمان".\nبه‌رپرسێكی وه‌زاره‌تی ده‌ره‌وه‌ی ئه‌مریكاش كه ناوی بڵاونه‌كراوه‌ته‌وه، پێشتر رایگه‌یاندبوو "ویلایه‌ته یه‌كگرتووه‌كان سزا به‌سه‌ر توركیادا ده‌سه‌پێنێت، ئه‌گه‌ر له باكوری رۆژهه‌ڵاتی سوریا هه‌ر جوڵه‌یه‌كی نامرۆیی و نه‌گونجاو دژی خه‌ڵكی مه‌ده‌نی ئه‌نجام بدات".\nئه‌م هێرشه‌ی توركیا، سێیه‌م هێرشه كه ئه‌نجامی ده‌دات، یه‌كه‌میان ئه‌وه‌بوو كه له‌گه‌ڵ گروپه ئۆپۆزسیۆنه‌كانی سوریا له 2016 چه‌ند شارێكی سنورییان داگیركرد، دووه‌م له 2018 كانتۆنی عه‌فرین و ده‌وروبه‌ریان له باكوری سوریا داگیركرد.


هاوکاری سەربازی Archives - تۆڕی میدیایی خەڵک\nتۆڕی میدیایی خەڵک / هاوکاری سەربازی\nخەڵك- هەریەكە لە توركیا و هەنگاریا ناكۆكی دەخەنە نێو هاوپەیمانی ناتۆ و یەكێتی ئەوروپاوە. دوێنێ رەجەب تەیب ئەردۆغان سەرۆكی توركیا رێگربوو لە چاوخشاندنەوەی ئەنجوومەنی هاوپەیمانی ناتۆ بە داواكاری فێنلاند و سوێد بۆ ئەندامبوون لە هاوپەیمانێتییەكە. لەلایەكی دیكەوە سەرۆك وەزیرانی هەنگاریا ڤیكتۆر ئۆربان ئاستەنگی بۆ هەوڵەكانی یەكێتی ئەوروپا دروستكردووە تا بەكۆی دەنگ هاوردەی نەوتی رووسیا قەدەغە بكەن، وەك بەشی شەشەمی سزاكانی سەر رووسیا دژی لەشكركێشەكانی سەر ئۆكراین. هەرچەندە هاوپەیمانی ناتۆ و یەكێتی ئەوروپا یەكگرتوو دەركەوتن لەڕووبەڕووبوونەوەی لەشكركێشی رووسیا بۆ سەر ئۆكراین، بەڵام مامەڵەكانی دوو رێبەری "سەركوتكار" بە پێی راپۆرتی نیویۆرك تایمز، پەرەسەندنەكان زیاد لەگەڵ بەردەوامی جەنگ زیاد دەكات. هەر یەكە لە ئەردۆغان و ئۆربان مەرجی پێشوەختیان بۆ ناتۆ و یەكێتی ئەوروپا هەیە كە دەڵێن دەبێت مەترسییە ئاسایشییەكانیان چارەسەر بكرێت لەگەڵ هەوڵەكانی ئەوانەی دیكەدا.\nتاگ: هاوکاری سەربازی\nپاڵپشتییە سەربازییەکان بۆ ئۆکراین، تا دێت ڕوو لە زیادبوونە\nخەڵک دوای ئەوەی ڕووسیا قۆناغی دووەمی ئۆپراسیۆنە سەربازییەکەی…


9/2/2019 11:55:16 PM\n15974 جار خوێندراوەتەوە\nتوورێن جڤاكی يێن هاتينە دورستكرن بۆ رێخوشكرنا ژيانێ، بەلێ ب مخابني ڤە مرۆڤان ئەڤ چەندە خراب كريە و پتریا خەلکی ئەڤ توورە ب خراب بكاردئينن، هەتا نوكە زيانێن وێ گەلەک پتربووينە ژ مفايێن وئ، بتايبەتی پەيوەنديێن كور و كچان و ژن و مێران، ژناڤچوونا خێزانان، ل ديف وێ رێژا دهێتە دياركرن، سالانە چەندين كور و كچ خۆ دكوژن ژبەر ئاريشەيێن توورێن جڤاكی، ژناڤچوونا جەندين خێزانان، ژبەر نەزانينا بكارئينانا ڤان توورانە يان ئەو كەسێن ڤان تووران بكاردئينن هێشتا ژيێ وان نە گەشتيە وى ئاستى کو ڤان تووران ب باشی بكاربينن.\nئەو زيانێن كو توشی مروڤی دبن ژ ئەگەرێ توورێن جڤاكی چنە ؟\nكوشتنا دەمەكێ زور هەتا كارێن مروڤيێن روژانە لبەر كەلەك بزە حمەتێ دبن، دروست بوونا پەيوەنديێن بلەز دناڤبەرا كەسان دا و باوەری پێكرنەكا بلەز هەتا وێنە و ڤيدويێن كچان بۆ كوران دهینە هنارتن و كور دێ ب دەرفەت بينيت، ئاريشەيان دروست كەت، يان دي داخوازا پاران كەت يان ژی دێ داخازا كارەکێ خراب كەت ،هەتا كچ دگەهيتە خوكوشتنێ، بەرێ خودانا مالپە رێن نەئاسايي يان بە لاڤكرنا وان دبيتە ئەكەرێ ژناڤچوونا هزرا مروڤی و بەردەوام بوون لسەر كارێن خراب، بكارئينانا ياريێن ئە لكترونی ب توورێن جڤاكی، پتریا خەلكێ مە مژيل دكە ت هەتا ديركە فتن ژ ژيانا ئەو تێدا دژيت. گە لە ك بكارئينانا توورێن جڤاكی خەلكێ مە ژ خاندن و پە رتوكان دوورئێخستيە، ئەڤە ژی مەترسيەكا مەزنە بۆ ژناڤچوونا زانين و رەوشنبيريێ..\nپتريا خەلكي جيهانێ توورێن جڤاكی بكاردئينن بەلێ ب مخابني ڤە چ سيستەمەك هەتا نوكە بۆ نەهاتيە ديتن پتريا خەلكێ نوكە ب كار دئينن زارۆكن هێشتا ژيێ وانا نەگەشتيە هندێ كو مفای ژڤان تووران ببينن، هەر ژ بچيكاتيا خۆ دێ خراب بكارئينن دە مێ مەزن دبن هەر لديڤ وێ دچن يا بچيكاتي لديڤ د چووين، بمخابني ڤە كەسين باش و يێن خراب يێن تێكەل بووين دبیت كەسەكێ باش برێكا توورێن جڤاكي حە ش كەسەكێ بكە ت بەلي بكارئينينا خەلەت باوەری بكەسێن باش ژي ناهێت ، هيڤيدارم خەلكێ مە ب خۆ سيستەمەکێ بنێت دا پتر مفاى ژ توورین جڤاكی بينن، و زێدەتر خەلكێ مە نەبيتە قوربانی بۆ توورێن جڤاكى.


لڤین: وەرگیراوە لە هەژماری شەماڵ بەشیری\nبۆ پێشگرتن لە شەڕ و هەوڵی دامرکاندنی شەڕ، پێویستە سەرەتا خوێندنەوەیەکمان بۆ دۆخی لایەنەکانی بەشداربووی شەر هەبێت. ئەو خوێندنەوەیەش دەبێت لەسەر بنەمای چەند پێوانەیەک بێت. با کورد شەڕی کورد نەکات نەک هەر پێوانە نییە بەڵکوو خۆ گێل کردنە لە شەڕ. هۆکارەکەشی بۆ ئەوە دەگەڕێتەوە کە کوردبوون بنەمای سیاسەتی کوردی پێکناهێنێت. بنەمای سیاسەت بەرژەوەندیە. هەر دووک لایەنی پەکەکە و پدک-ئێراق لە شەڕدا خاوەن دوو بەرژەوەندی و دژبەرژەوەندی لە یەک جیاوازن .\nبەڵام چۆن پێوانەکانمان دابڕێژین:\n١. ئایا پەکەکە هێزی جوڵاندووە و دەیهەوێت جوگرافیایەکی نوێی داگیربکات کە بۆتە مەترسی بۆسەر پدک؟\n٢. ئایا پدک هێزی جولاندوە و دەیهەوێت جوگرافیایەکی نوێ داگیربکات کە کە بۆتە مەترسی بۆسەر پەکەکە؟\n٣. ئایا پەکەکە لە هاوپەیمانییەکدایە کە شەڕ لە دژی پدک وەک پێویستی دەبینێت؟\n٤. ئایا پدک لە هاوپەیمانییەکدایە کە شەڕ لە دژی پەکەکە وەک پێویستی دەبینێت؟\n٥. ئاوانتاژەکانی پەکەکە لە شەڕێکی ئاوهادا چن؟\n٦. ئاوانتاژەکانی پدک لە شەڕێکی ئاوهادا چن؟\n١. پەکەکە هەتا ئێستاکە هێزی نەجووڵاندوە و هێزەکانی لەو شوێنانەن کە لە بیست بۆ سی ساڵی رابردوودا لەوێ جێگیربوونە. کەواتە پەکەکە مەترسییەکی نوێی بۆ سەر پدک-ئێراق ساز نەکردوە.\n٢. پدک هێزی جولاندوە. هێزەکانی گولان، یەکەی هەشتا و پێشمەرگەی رۆژ بۆ هەرێمەکانی گارە جووڵەیان پێکراوە. بەو شێوەیە پەکەکە رووبەڕووی هێرش بۆتەوە.\n٣. پەکەکە لە هیچ هاوپەیمانییەکدانییە کە شەڕ لە دژی پدک لەم قۆناخەدا لە بەرژەوەندی خۆیدا ببینێت. پەکەکە گرفتاری دۆخی رۆژئاوا و باکووری کوردستانە. لەو چوارچێوەیەدا ئامادە نییە هیچ جەبهەیەکی نوێ بۆ شەڕ بکاتەوە، چوونکە ئەمە بۆ لاوازی خۆی لە باکوور و رۆژئاوا دەبینێت. لەو چواچێوەیەدا پەکەکە تەنانەت پەژاکی مەجبووری راگرتنی شەڕ لە دژی ئێران کردوە بۆ ئەوەیکە زەختەکان کەم بکاتەوە. کەواتە پەکەکە لەم دۆخەدا شەر لە بەرژەوەندی خۆیدا نابینێت. هەر بۆیە بانگەوازی راگرتنی شەڕ دەکات.\n٤. پدک لە هاوپەیمانی دەگەل ئاکەپە-مەهەپە دایە. ئەو لایەنانە پێویستییان بە شەڕێکی ناوخۆیی لە هەرێمی باشووری کوردستان هەیە. ئامانج لەو شەڕ ئەوەیە کە بەرەی شەڕ لە دژی پەکەکە بەرفراوان بکەن و هاوکات هێزی نوێ لەژێر ناوی هێزی پاراستنی ئاشتی رەوانەی باشووری بکەن.\n٥. ئاوانتاژەکانی پەکەکە رای گشتی باشووری کوردستانە. خەڵک لە باشووری کوردستان لە شەڕ بێزارە. هاوکات دەسەڵاتی پدک-ئێراق هیچ پشتگیرییەکی جەماوەری بۆ شەڕ نییە. ئاوانتاژێکی دیکەی پەکەکە ئەوەیە کە پەکەکە لە جوگرفیای خۆیدایە و لەو شوێنەش خۆی باش رێکخستووە.\n٦. دێزئاوانتاژەکانی پدک لە ئاوانتاژەکانی زۆرترن. پدک رایگشتی کوردستانی دەگەل نییە. هەموو هێزی پێشمەرگەی دەگەل نییە. هاوکات شەڕ لە هەرێمی خۆیدا ناکات بەڵکو لەشکەرکێشی بۆ هەرێمێک دەکات کە تێیدا حاکم نییە. تەنها ئاوانتاژی پدک ئەوەیە کە لە ئەگەری سازبوونی شەڕدا، فرۆکەکانی ئێف ١٦ و فرۆکەی بێ فرۆکەوانی بایراکداری تورکی پشتگیری ئاسمانی پدک لە شەڕدا بکەن. لەو حاڵەتەدا لەوانەیە پدک چەند تەپە و تەپۆڵکەیەک بگرێت. بەڵام ئەمە زەمینەی سازبوونی نارەزایەتی کۆمەڵایەتی لێ دەکەوێتەوە. بەتایبەت لە دۆخێکدا کە رەوشی ئابووری هەرێم خراپە و هەر وەک دەزانرێت، شەڕ مەسرەفی زۆری دەوێت.ئەو پرسیارەی لێرەدا بۆ خەڵک ساز دەبێت ئەوەیە، حکومەتی هەرێم کە لە قەیرانی ئابووریدایە، پارەی شەڕ لە دژی پەکەکە لە کوێ دێنێت؟\nئامانج لەم پرسیار و وەڵامانە ئەوەیە کە ناتوانین بە یەک چاو تەماشای لایەنەکانی بەشداربووی شەڕ بکەین. دەگەڵ بەرزکردنەوەی دەنگی نا بۆ شەڕ دەبێت لایەنی هێرشبەر و شەڕ فرۆش مەحکووم بکرێت و داوای پاشەکشەی هێزەکانی لێ بکرێت. ئەمە تەنها رێگا بۆ رێگریکردن لە شەڕە. دەنا بە یەک چاو تەماشای هێزەکانکردن، لایەنی هێرشبەر هان دەدات کە بەردەوام بێت لە هێرشکردنەکەیدا.


یه‌كێتی ئه‌وروپا ڕه‌خنه‌ی یه‌كجار توند له‌توركیا ده‌گرێت\nیه‌كێتی ئه‌وروپا له‌تازه‌ترین ڕاپۆرتیدا ڕه‌خنه‌ی یه‌كجار توند له‌توركیا ده‌گرێت\nئاژانسی هه‌واڵی ئه‌ڵمانی بلاویكرده‌وه له‌كاتێكدا كه‌په‌یوه‌ندیه‌كانی نێوان توركیاو ئه‌وروپا به‌چه‌ق به‌ستویی و ئاڵۆزی ماوه‌ته‌وه جارێكیتر توركیای كاندید بۆ ئه‌ندامێتی یه‌كێتی ئه‌وروپا ڕوبه‌ڕووی ڕه‌خنه گه‌لێكی یه‌كجار توندو خراپی یه‌كێتی ئه‌وروپا بوه‌وه.\nله‌م باره‌یه‌وه په‌یامنێری ئاژانسی هه‌واڵی ئه‌ڵمانیاMatthias Schrader ئاشكرایكرد له‌ڕاپۆرتێكی نوێی كۆمیسیۆنی ئه‌وروپیداو له‌میانه‌ی هه‌ڵسه‌گاندنیاندا بۆ دانوساندنی هاتنه ناوه‌وه‌ی توركیا له‌یه‌كێتی ئه‌وروپاداو بونیان به‌ئه‌ندام تیایدا، ڕه‌خنه‌ی توندیان له‌سیاسه‌تی سه‌رۆكی توركیای ئیسلامی ڕه‌جه‌ب ته‌یب ئه‌ردۆگان گرتوه‌و پێیانوایه توركیا به‌چه‌ندین هه‌نگاوی فراوان له‌یه‌كێتی ئه‌وروپا دوركه‌وتوه‌ته‌وه.\nبۆ نمونه ئاڵۆزی له‌سه‌روه‌ری یاساو ئازادی ڕۆژنامه‌نوسی و ئازادی ده‌ربڕین، به‌ڵام له‌ڕاپۆرتی لیژنه‌ی كۆمیسیۆنی ئه‌وروپیدا هیچ ئاماژه‌یه‌ك به‌هه‌ڵپه‌ساردنی دانوساندنه‌كان له‌گه‌ل توركیا نه‌كراوه.


گەرمیان؛ دوو كەس بریندار بوون - تۆڕی میدیایی خەڵک\nگەرمیان؛ دوو كەس بریندار بوون\nگەرمیان ؛ لەڕووداوێكی هاتووچۆدا دوو كەس بریندار بوون\nهەواڵ بڵاوکراوەتەوە: 20/01/2021\nبەشی – هەواڵ\nبەڕێوەبەرایەتی هاتووچۆی گەرمیان ڕایدەگەیەنێت ، لە ڕووداوێكی پێكداداندا دوو هاووڵاتی برینداربوون بریندارەكان بۆ وەرگرتنی چارەسەری پێویست ڕەوانەی نەخۆشخانە كران.\nبەڕێوەبەرایەتی هاتووچۆی گەرمیان لە ڕاگەیەنراوێكدا بڵاویكردەوە، ئەمڕۆ چوار شەممە 20/1/2021 لە ڕێگای نێوان ( كەلار – كفری ) نزیك گوندی سەیدە ، ڕووداوێكی پێكدادان لە نێوان ( نیسان پیك ئاب و ئۆپڵ ) روویدا.\nئاماژەبۆ ئەوەشكراوە، كە له ئەنجامی ڕووداوەكە دوو كەس بریندار بوون ، بریندارەكان بۆ وەرگرتنی چارەسەری پێویست ڕەوانەی نەخۆشخانە كران، لێكۆڵینەوەش لەچۆنیەتی ڕووداوەكە لە لایەن تیمەكانی هاتووچۆ دەستی پێكردوە .\nهاتووچۆی سلێمانی ڕاگەیەنراوێكی بەپەلە بڵاودەكاتەوە\nکۆمەڵیک دیمەنی بەفر کە شەوەکەتان ساردتر دەکات\nخەڵك – بەڕێوەبەرایەتی هاتووچۆی گەرمیان ڕایدەگەیەنێت ، لە ڕووداوێكی پێكداداندا لە لە نێوان دوو ئۆتۆمبێل لە جۆرەكانی مارسیدس بارهەڵگر و جێب واز…\nگەرمیان؛ پێكدادانی دوو ئۆتۆمبێل بریندارێكی لێدەكەوێتەوە\nخەڵك- بەشی هەواڵ بەڕێوەبەرایەتی هاتووچۆی گەرمیان ڕایدەگەیەنێت، بەهۆی پێكدادانی دوو ئۆتۆمبێل لە سەر ڕێگای كەلار و دەربەندیخان، یەكێك لە شۆفێرەكان…\nدوو گەنج لە ڕووداوێكی هاتووچۆدا گیانیانلەدەستدا\nخەڵك- بەهۆی ڕووداوێكی هاتووچۆ لەسەر رێگەی مەرزی نێودەوڵەتی پەروێزخان، دوو كەس گیانیانلەدەستدا. (زیاتر…)\nهاتووچۆی گەرمیان؛ لە ڕووداوێكی هاتووچۆدا دوو شۆفێر برینداربوون\nخەڵك- بەڕێوەبەرایەتی هاتووچۆی گەرمیان ڕایدەگەیەنێت ، لە ڕووداوێكی هاتووچۆدا لە ڕێگای نێوان كەلار - پەروێزخان دوو شۆفێر برینداربوون، بریندارەكان…\nلە ڕووداوێكی هاتووچۆ حەوت كەس بریندار بوون\nخەڵك- بەڕێوەبەرایەتی هاتووچۆی گەرمیان ڕایدەگەیەنێت، لە ڕووداوێكی پێكداداندا لە نێوان دوو ئۆتۆمبێل ڕوویدا، لە ئەنجامی ڕووداوەكە حەوت كەس بریندار…\n29 کانونی دووهەم 2021 9.47 am\nخەڵك- بەهۆی ڕووداوێكی هاتووچۆ لەسەر رێگەی مەرزی نێودەوڵەتی پەروێزخان، دوو كەس گیانیانلەدەستدا.\n21 کانونی دووهەم 2021 5.30 pm\nخەڵك- بەشی هەواڵ بەڕێوەبەرایەتی هاتووچۆی گەرمیان ڕایدەگەیەنێت، بەهۆی پێكدادانی دوو ئۆتۆمبێل لە سەر ڕێگای كەلار…\n21 شوبات 2021 4.00 pm\nخەڵك- بەڕێوەبەرایەتی هاتووچۆی گەرمیان ڕایدەگەیەنێت ، لە ڕووداوێكی هاتووچۆدا لە ڕێگای نێوان كەلار – پەروێزخان…


ڕایۆلا لەشاری پاریسە و بەرشلۆنە بە توڕەییەوە لەگواستنەوەی دی لیخت دەکشێتەوە ! – تۆڕی میدیایی خەڵک\nڕایۆلا لەشاری پاریسە و بەرشلۆنە بە توڕەییەوە لەگواستنەوەی دی لیخت دەکشێتەوە !\n2019/06/13 - 2:00 PM\nکەمتەرخەمی ماتیاس دی لیختی بەرگریکاری هۆڵەندی و لێپرسراوی کارەکانی وایان کردووە یانەی بەرشلۆنە لە گفتوگۆکان بۆ گواستنەوەی بکشێتەوە.\nڕۆژنامەی “سپۆرت”ی کەتەلۆنی ئاشکرای کردووە، لەچەند ڕۆژی ڕابردوودا مینۆ ڕایۆلای ئیتاڵی لێپرسراوی کاروباری ئەستێرە بەرگریکارەکەی ئەیاکس ئەمستەردام گەیشتۆتە شاری پاریس بۆ ئەنجامدانی گفتوگۆی تایبەت بە گواستنەوەی دی لیخت بۆ یانەی پاریس سانت جێرمان.\n“ڕێوی گواستنەوەکان” نزیکە لەگەڵ ناسڕ خلێفی و هاوەڵانی بگاتە ئەنجامێک تیایدا بەرگریکارە ١٩ ساڵەکە بە موچەی ساڵانەی ١٥ هەزار یورۆ بەدەست دەهێنێت، هەروەها یانەی ئەیاکس ئەمستەردامیش زیاتر لە ٧٥ ملیۆن یورۆ پاشەکەوت دەکات.\nسەرچاوەکە ئاماژەی کردووە، بەهۆی ئەم ڕەفتارەی دی لیخت و لێپرسراوی کارەکانیەوە ئیدارەی یانەی بەرشلۆنە توڕەیی دایگرتوون و دووپاتیان کردۆتەوە، ئەگەر بەو شێوە دوو فاقیە سەرقاڵی گفتوگۆ بن و بەدوای پارە و ئیمتیازاتەوە بن ئەوا لە گفتوگۆکان بۆ گواستنەوەی یاریزانەکە دەکشێنەوە.\nلەم بارەیەشەوە ئیریک ئەبیدالی بەڕێوەبەری وەرزشیی بارسا لە تۆڕی کۆمەڵایەتی تویتەرەوە پۆستێکی کردووە و نوسیویەتی: یانەی بەرشلۆنە هەرگیز یاریزانێکی ناوێت کە حەز بە یاریکردن لە یانەکە نەکات.\n(پلانی نوێ) زێدان، هازارد و ڤینیسیۆز بۆ تێکشکاندنی بەرگری ڕکابەران بەکار دەخات !


کوردیپێدیا - ئەنجومەنی وەزیران: مووچە بە پێی میکانیزمی خۆگونجاندن لەگەڵ دۆخی دارایی دابەش دەکرێت\n📝 ئەنجومەنی وەزیران: مووچە بە پێی میکانیزمی خۆگونجاندن لەگەڵ دۆخی دارایی دابەش دەکرێت | پۆل: بەڵگەنامەکان | زمانی بابەت: 🏳 کوردیی ناوەڕاست\nئەنجومەنی وەزیران: مووچە بە پێی میکانیزمی خۆگونجاندن لەگەڵ دۆخی دارایی دابە...\nئەمڕۆ دووشەممە 2020/8/17 ئەنجومەنی وەزیرانی هەرێمی کوردستان بە سەرپەرشتی مەسرور بارزانیمەسرور بارزانی سەرۆکی ئەنجومەنی وەزیران و ئامادەبوونی قوباد تاڵەبانیقوباد تاڵەبانی جێگری سەرۆک وەزیران، لە رێگەی ڤیدیۆ کۆنفرانسەوە کۆبووەوە.\nلە کۆبوونەوەکەدا دۆخی دارایی هەرێمی کوردستان و میکانیزمی دابەشکردنی مووچە تاوتوێ کرا.\nسە بارە ت بە دابە ش کردنی مووچە، پاش ڕێککەوتن لە گە ڵ بە غدا و بە رچاوڕوونی زیاتر لە بارە ی دۆخی داریی هە رێم، بڕیاردرا مووچە بە پێی ئە و داهاتە ی کە لە بە ر دە ستە، لە زووترین کاتدا بە شێوەیەکی دادپەروەرانە دابەش بکرێت. بۆ لەمەودواش، پێویستە بە میکانیزمی خۆگونجاندن لە گە ڵ داهاتی مانگانە و بە شێوەیەکی دادپەروەرانە مووچە لە کاتی گونجاودا دابەش بکرێت بە پشت بە ستن بە داهاتە کانی هە رێم کە داهاتی نە وتی و نا نە وتی و ئە و بڕە پارە یە ی کە لە بە غداوە دێت بۆ هە رێم، هەموو مانگێک ڕێژەی مووچە بە پێی داهات دەبێت.\nلە کۆبوونەوەکەدا هەروەها گفتوگۆ دەربارەی دۆخی تەندروستی و ڕێکار و هەنگاوەکانی ڕووبەڕووبوونەوەی پەتای کۆرۆنا لە هەرێمی کوردستان کرا کە بەداخەوە ئێستا هەرێمی کوردستان، لە دۆخێکی مەترسیداردایە و ڕێژەی تووشبوون و گیان لە دەستدان لە بەرزبوونەوەدایە. بۆیە پێویستە هاووڵاتییان، پابەندی ڕێکارەکانی خۆپارێزی و ڕێنماییە تەندروستییەکان بن. ئاماژەش بەوە درا کە لە سەرەتای بڵاوبوونەوەی ئەم ڤایرۆسە، حکومەتی هەرێمی کوردستان ڕێکاری پێویستی گرتەبەر و توانی تا ئاستێکی باش، دۆخەکە کۆنترۆڵ بکات کە بووە جێی دەستخۆشی و ستایشی خەڵک لە ناوخۆ و دەرەوە، بەڵام بەداخەوە پابەندنەبوون بە ڕێکار و ڕێنماییەکان، بووە هۆی ئەوەی دۆخی تەندروستی بگاتە ئەم ئاستە مەترسیدارەی ئەمڕۆ. بۆیە له کاتێکدا دامودەزگا پەیوەندیدارەکانی حکومەت بەردەوام دەبن لە جێبەجێکردنی ڕێکارەکانی خۆپارێزی، داوا لە هاووڵاتییانیش دەکەین لە پێناو پاراستنی خۆیان و کەسوکاریان، پابەندبن و خۆیان بپارێزن.\n#مەسرور بارزانی | #قوباد تاڵەبانی | #17-08-2020 |\n1. 👁 17-08-2020\n📅 رۆژی دەرچوون: 17-08-2020\n➕ ئەم بابەتە لەلایەن: (بەناز جۆڵا)ەوە لە: Aug 17 2020 2:21PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 17 2020 2:22PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 17 2020 2:22PM باشترکراوە


هاورده‌كردنی بێ به‌رنامه گه‌وره‌ترین كێشه‌ی ژینگه‌یی هه‌رێمی كوردوستانه – Knwe.org\nسەرەکی » زانست » هاورده‌كردنی بێ به‌رنامه گه‌وره‌ترین كێشه‌ی ژینگه‌یی هه‌رێمی كوردوستانه\nهاورده‌كردنی بێ به‌رنامه گه‌وره‌ترین كێشه‌ی ژینگه‌یی هه‌رێمی كوردوستانه\nهه‌رێمی كوردوستان تائێستا وڵاتێكی پیشه‌سازی نییه ، ئه‌گه‌رچی به‌ژماره‌و ناو كارگه‌مان زۆره ، به‌ڵام له ڕاستیا ، زۆربه‌ی ته‌نیا ناوه‌و هه‌ندێكیش ڕاگیراوه ، یان هێنده كه‌م به‌رهه‌مه كه‌به‌هێنده‌ی دوكانێكی وڵاتانی ترنییه . تا له‌ئه‌نجامی دوكه‌ڵ و پاشماوه‌ی كارگه‌كان كێشه‌ی ژینگه‌یمان هه‌بێت ، ژماره‌ی ئۆتۆمبیلیش گه‌رچی زۆره ، به‌ڵام به‌هۆی كه‌شو هه‌واوه كه‌زۆربه‌ی كات ته‌وژمێكی با هه‌یه ، په‌نگ خواردنه‌وه‌ی كوشنده درووست نه‌بووه . هه‌رچی ئاویشه جگه له ناوه‌ندی شاره‌كان و كه‌مێ ده‌ورو به‌ریان ، سه‌رچاوه‌ی ئاوی خاوێن زۆره ، ڕێژنه بارانیش ساڵانه چه‌مو ڕوباره‌كان ڕاده‌ماڵن . به‌نیسبه‌ت خاكیشه‌وه گه‌رچی له‌سه‌ره‌تادا گه‌وره كردنی شارو شارۆچكه‌كان به شێوه‌یه‌كی ئاسۆیی ڕوبه‌ڕێكی زۆری خاكی به‌پیتی كرد به‌ژێر كه‌ره‌سه‌ی بیناوه ، به‌ڵام له ئێستادا دروستكردنی باڵه‌خانه‌و تاوه‌ره‌كان زه‌ویه‌كی كه‌متر داده‌پۆشن ، تا ڕاده‌یه‌كی باشیش دارستان و زینده‌وه‌ری ئازاد پارێزراوه .\nئه‌وه‌ی كیشه‌ی ژینگه‌یه له هه‌رێمدا ، هاورده‌كردنی بێ به‌رنامه‌یه ، هه‌موو كه‌سێ بۆی هه‌یه هه‌ركاڵایه‌ك كه نرخی بگونجێ بۆ قازانجی خۆی ، به‌ترێله لێی باركات هاورده‌ی بكات ، جا ئه‌گه‌رچی ده‌زگاو دامه‌زراوه‌ی زۆرمان هه‌یه كه چاودێری سنورو بازاڕ ده‌كه‌ن ، تا خۆراك وكه‌لوپه‌لی خراپ و به‌زیان ، نه‌یه‌ته هه‌رێمه‌وه و له بازاڕا نه‌بێت . به‌ڵام به‌رده‌وام ئاگادارین بڕی زۆری شتی خراپ ده‌ستی به‌سه‌را ده‌گیرێ و له‌ناوده‌برێت .\nبه‌كارهێنانی ئه‌و شتانه‌ی كه بۆ یه‌كجاره ڕوو له هه‌ڵكشانه ، ئه‌وشتانه‌ی كه كوالیتیان باش نییه ، زوو خراپ ده‌بن و فڕێ ده‌درین ، ئه‌مانه كوردوستانیان كردووه به سه‌ره نوێلكێ به‌رهه‌می پیشه‌سازی و كشتوكاڵی وڵاتانی ده‌وروبه‌ر .\nله‌هه‌مان كاتدا به‌هۆی نه‌شاره‌زایی و خۆ تێهه‌ڵقورتاندنی ، به‌رنامه ته‌له فزێۆنی وڕادیۆیه‌كان له‌بابه‌ته‌كانی ته‌ندروستی وژینگه وه میوانداری كردنی كه‌سانی به‌ناو شاره‌زا ، كه هیچ سانسۆرێك و به‌دواداچونی بۆناكرێ ، وه به‌كارهێنانی سۆشیال میدیا به شێوه‌یه‌كی نادرووست له‌م بواره‌دا ، وای كردووه كه خه‌ڵك به‌گومانه‌وه بڕواننه زۆرشت له‌وانه هه‌ندێك خۆراك و ئاوو ته‌ندرووستی خۆیان.\nبێگومان ئه‌مانه ده‌بێت هه‌ڵوێسته‌یه‌كی له‌سه‌ر بكرێ.\nئه‌گه‌رچی هه‌ندێ كار مۆڵه‌تی ده‌وێت ، به‌ڵام زۆرجار خاوه‌نكار پابه‌ندی مه‌رجه‌كان نین ، خۆ كاری كڕین و فرۆشتن تا ئێستا نه‌مۆڵه‌تی ده‌وێت وه مه‌رجێكی نییه .\nئه‌وه‌ی سه‌یره گه‌ر ژماره‌ی موچه‌خۆرانی حكومه‌ت + ژماره‌ی پێشمه‌رگه‌و هه‌موو هێزه چه‌كداره‌كان + خاوه‌ن پیشه‌كان + ئه‌وانه‌ی مۆڵه‌تی ئۆتۆمبیلی ته‌كسی و پاص و ئۆتۆمبیلی باریان هه‌یه+مۆڵه‌تی خاوه‌ن كارگه + خاوه‌ن خواردنگه‌و گازینۆ + فرۆشیار له ده‌ستگێره‌وه تا خاوه‌نی سۆپه‌ر ماركێته‌كان + كرێكاری كارگه‌و كۆمپانیاكان….هتد كۆبكه‌ینه‌وه ده‌بینین ژماره‌ی خه‌ڵك له هه‌رێم زۆر زیاتره له‌وه‌ی كه به ژماره‌ی دانیشتوان ده‌زانرێ . بێگومان چونكه كه‌سانی به هه‌ڵپه‌ی واهه‌ن چه‌ندین كاریان قۆرغ كردووه . ئه‌مه‌ش وایكردووه كه هه‌ندێكه‌س بێكار بێت .\nجێگه‌ی گومان نییه كه گه‌ر كه‌سێك له كارێك زیاتری گرته ئه‌ستۆ ناتوانێت وه‌ك پێویست به‌ته‌نگ كاره‌كه‌وه بێت و شاره‌زایی تیا ببێت ، فڕێدانی كه‌متر ده‌بێت .\nبوونی فرۆشیار له‌وانه سۆپه‌رماركێت ، مینی ماركێت ، دوكان ، ئۆتۆمبیل و ماتۆر كه شت ده‌گێڕن ، عه‌ره‌بانه‌و مێزو ده‌ست گێڕی زۆر وایكردووه كه فرۆشیاری جومله باكی نه‌بێت ، چونكه زۆری كڕیاره‌كانیان وه بڵاو بونه‌وه‌یان له هه‌موو گه‌ڕه‌ك و كوچه‌و گوندو شوێنێكی ئاوه‌دانی وگه‌شتیاری . له‌هه‌مان كاتدا موچه‌ی زۆرو بێ به‌رنامه‌ی حكومه‌ت بۆ چینی كه‌م شاره‌زاو ساویلكه‌ی خه‌ڵك . وای كردووه هه‌رچی شتێك تۆزێ بریق وباق بێت گه‌ر پێویستیش نه‌بێت بكڕدرێت ، وه‌زۆر نه‌بات فڕێ بدرێت .\nبه‌داخه‌وه ئه‌وانه‌ی هاورده ده‌كه‌ن زۆربه‌یان خه‌ڵكی چاوچنۆكن ، مرۆڤ دۆستی خۆشه‌ویستی كوردوستان له ناخیاندا نییه ، هیچ به بیریاندا نایه كه‌ئه‌و هه‌لومه‌رجه‌ی كه‌ئه‌وان له سایه‌یدا ، سه‌رمایه‌و بازرگانیان بۆ فه‌راهه‌م بووه ، چه‌ند قوربانی و ماندووبونی ویستووه . بۆیه شتی واهاورده ده‌كه‌ن ، كه له‌و وڵاتانه ڕێگه نادرێت بخرێته بازاڕه‌وه ، وه‌خاوه‌نه‌كانیان ناچار ده‌كرێن خه‌رجیه‌كی زۆر بده‌ن بۆ شیكردنه‌وه‌یان له‌ناو بردنی . هه‌ندێك له‌و شاتانه هه‌ر به خۆڕایی وه‌ك هاندان به‌رامبه‌ر كڕینی كاڵای تر دده‌ن به بازرگانه‌كان .\nكوردوستان كه سنورێكی فراوانی له‌گه‌ڵ ئێران و حكومه‌تی فیدڕاڵ هه‌یه له لایه‌ك و له‌گه‌ڵ سوریاو توركیا . ناكۆكی و ململانێیی ناوخۆش ، وای كردووه له هه‌ربازگه‌یه‌ك مه‌رجه ته‌ندرووستی و كوالیتییه باشه‌كان توند تر بكرێت ، ئه‌وا هاورده‌كردن له‌وێوه كه‌م بكات و بازرگان كاڵاكه‌ی ببات بۆ بازگه‌یه‌كی تر ، جا هه‌ر بازگه‌یه‌ك چاوپۆشی زیاتر بكات ئه‌وا جموجۆڵی بازرگانی زیاتر بێت له‌وێدا . بێگومان داهاتیشی زیاتر ده‌بێت .\nكه‌واته په‌رته‌وازه‌یی له لیژنه‌كانی ته‌ندرووستی و چاودێری و كوالێتی شمه‌ك وه ڕێك نه‌خستنه‌وه‌یان به پێی یاسایه‌كی توندو تۆڵ وه به‌ستنه‌وه‌یان به ده‌سه‌ڵاتێكی باڵاوه . ده‌رفه‌ت ده‌دات كه كاڵای ناجۆر و خۆراك و خواردنه‌وه‌ی خراپ بێته هه‌رێمه‌وه ، جا له‌لایه‌ك خه‌ڵك توشی ده‌ردو به‌ڵابكه‌ن . له‌لایه‌كی تریش كوردوستان ببێته سه‌ره‌نوێلك ، پاره‌یه‌كی یه‌كجار زۆریش به هه‌ده‌ر بچێت . شیانی باسه هه‌ندێك له پێكهاته‌ی ئه‌و كاڵایانه كێشه‌ی ئه‌وتۆ ده خوڵقێنن ، كه هه‌رگیز چاره سه‌ر ناكرێن و نه‌كراوه .


هـاڵ . 4 Hal – هەورامان\nیانە ئەدەب و هونەر هـاڵ . 4 Hal\nمامۆسا جه قسه‌کاو میرزا ڕه‌حیمی ئه‌رخاین بێ پیایوه بێوه‌ی ، میمان په‌زیر و ئه‌هلو عیلــم و زانایی ته‌ماشاش که‌رێ به‌ڵام هه‌رچی ئیلاو ئه‌ولا که‌رێ جه نیازو کیخای نیاوینه ! متمانه‌که‌رده‌ی به قسه‌کانو مارف-ـ ی که زمسانی سه‌ختی چیمنه‌نه په‌ی ورده هه‌رمانێ بلۆ شار چه‌نی فکریش یو نه‌گیرێ .\nفه‌قیه‌تی مامۆسای چنده ساڵیوه- ش(چه‌و دیم ) به‌سه‌ر شیه‌بێ ، دماته‌ر سه‌روساڵ شارو ده‌گاکاته‌ری ( ئی دیم ـ و) وه‌ڵاتیش په‌ی وانای عیلمی دیه‌بێ ، چه‌نی فره جه مامۆسا دنیا دیده‌کا ئاوه‌ختی هه‌ر دوه دیموو وه‌ڵاتینه حه‌شرو نه‌شرش بیه‌بێ ،ئینه گرد سه‌ردو گه‌رمو ڕوزگاریش په‌نه چه‌شته‌بێ .\nشه‌ڕی دووه‌می عاله‌می ، جه‌ورو زڵمو لاینه‌کا په‌ی چێر ده‌سه‌که‌رده‌ی خه‌ڵکی و تالان و به‌رو بوومی شان خاس زانێ ،خاس زانێ پیای حاکمه تازه په‌نه یاواکا هه‌رکام پێشه‌شان گیرفان په‌ر که‌رده‌ی وێشانه‌ن ، مامۆسا شاره زابێ که ته‌رسی جه لایوه نه‌زانی و نه‌ویه‌ی خۆنده‌واری جه لایوه‌ته‌ر به‌شه‌ی جه وه‌ڵاتیان وزۆ لــی ته‌ڵێ چه‌پاو چیان پۆکه‌ی واتش :\n“کاکه مارف : تۆ په‌ی هه‌ر هه‌رمانه‌ی لواینی شار که‌یفو وێتا، من جاری وه‌ڵین که تۆ چیگه نه‌ویشی سه‌رو ئاره‌زوو ( سوفی کاکه ی ) په‌ی ته‌مامنای ورده قسا لێ ده‌گای چه‌نی جه‌ماعه‌توو مزگی قسیم که‌ردێ ، گه‌نجه‌کێ داخواز که‌را په‌رسوجۆ که‌رم بزانــم (ئه‌سکه) چی کوشیان؟\nمن خاس زانوو ئی قسێ سه‌ره ئه‌و هیچ یاگێ به‌رنمه‌که‌رۆ. که‌س جوابو ئیمه نمه‌دۆوه ، چی زه‌مانه‌نه ئانه کوشیا کوشیان . ده‌سه‌ڵاتدار‌ێ گۆشداری قسێ منو تۆ نمه‌که‌ران .\nهیزی شه‌وێ بانگم وه‌نه گوشێ کناچڵه‌کێ ئه‌سکه‌یره ) (ئه‌سکه) کابره‌یوه بێوه‌ی بێ ، که‌س چه‌نه‌ش ناڕازی نه‌وێ ، خراب نیا ئه‌گه‌ر چه‌نی ڕیش چه‌رمه‌کا ده‌گای قسه‌کێتان که‌ردێ یۆ . دماو حاسڵ بیه‌ی یۆ دڵی په‌ی نویسه‌و ” عه‌ریزه‌ی” من داواکاری شــمه چیش بۆ پاسه میرزای واته‌ن مه‌نیه‌وش سه‌رو چه‌مـی ، ڕاتان سه‌ربۆ چه‌نی چند یۆی خه‌لکو ده‌گای مه‌لــم په‌ی پۆسو (ئه‌منیه- ی) ، عه‌ریزه‌که‌شا په‌ی به‌رم ڕه‌شنووسه‌که‌ش کیانام په‌ی شاری ڕه‌شنووسێوه‌ش لاو وێمانۆ هۆرگێرم”.\nکێخا مارف قه‌درێ ویرش جه واته‌کا مامۆسای که‌ردۆ دماته‌ر واتش : ” مامۆسا خاس فه‌رماوی ئه‌گه‌ر ئێمه نویسیاو خه‌ڵکیمان ده‌سۆ بۆ خاسته‌ره‌ن ، من هه‌رچی گنوو ویرو قسه‌کانو( گروبان زه‌ینه‌لی ) موچرکی گێرام ، جاران چه‌نیم فره نه‌رمو نیان بێ به‌ڵام ئیجاره به ته‌مامی فاڕیابی ! که قسێ که‌رێ ده‌نگش له‌رزێ! ته‌رسی له‌شو لارشۆ دیاره‌بێ ؟! نابه‌له‌د پاسه زانی ئیرسو تاته‌یش ئینا لامۆ ! گه‌ره‌کشا توشوو قه‌رقه‌شه‌یمان بکه‌رۆ . په‌نا به خودای هه‌رچی ئاد که‌روش هه‌ر ئانه خاسه‌ن ، سه‌وه‌ی زوانو ڕیش چه‌رمه‌کانو ده‌گای مه‌چه‌شوو دماته‌ر مشوورش وه‌رم .\nمارف لێ ڕاو یانه‌ینه  ویر و هۆشش لوابێ لاو قسه‌کانو مامۆسای .” کاک مارف تو په‌ی هه‌ر هه‌رمانه‌ی لواینی شار که‌یفو ویته‌ن ” ئی قسێ به دڵو کیخای گران که‌وتێ بێ . به‌لام لایوه‌ته‌رۆ مامۆسا ڕازی بیه‌بی هه‌م عه‌ریزه‌که‌ی بنویسو هه‌م چه‌نی چن که‌سا بلان په‌ی لاو پوسو(پاسگا) ئه‌منیه‌ی ، ئینه که‌مێ دڵه ڕاوکێ کیخای و ته‌ر‌سی گیچه‌ڵ وره‌ته‌ی ( زه‌ینه‌لی) هیور که‌رێوه .\n(ئه‌وله وشکه‌ڵ – ی) زیاته‌ر که ژه‌نه‌کێش ناسه‌بی په‌نجه‌مور که‌رۆ باقی پیاکاو ده‌گای دماو ئانه‌یه زاناشان مامۆسا گنو وه‌ڵیشان بلان لاو مه‌ئموره‌کاو حکومه‌تی ڕازی به په‌نجه‌مۆر که‌رده‌ی عه‌ریزه‌که‌ی بیه‌بینی .\n(ئه‌وله-ـ ی) واته‌بێ ” ژه‌نو زاڕۆکه‌م ڕاس ماچان ، ئێمه حه‌دمان نیه‌ن ده‌س وزم لی کارو باروو حکومه‌تی ، ئه‌منیه ده‌سه‌ڵاتداره‌ن . ئه‌گه‌ر گنــم شۆنی کوڕه‌که‌و (ئه‌وله‌سه‌نی) ، ئیتر گه‌وره و وردی ئه‌شۆ بار که‌رم په‌ی ئه‌ودیمی ! وڵات ئه‌گه‌ر بێ حکومه‌ت بۆ وڵات نیه‌ن ، خه‌ڵک دۆعا کاره‌ن سایه‌و حکومه‌تی گنو سه‌رو سه‌ره‌یش ، من گه‌ره‌کــم نیا چه‌نی حکومه‌تی چه‌ن وه چه‌نی که‌روو ” .\nکێخا ، مامۆسا و سه‌رجه‌م په‌نج پیا ماقوڵیٛ چیرو ئاسمانی ساف و ڕۆجیاری بی تین و سه‌ردوسڕی زمسانینه چه‌نی خرمه‌و پا هورگرته‌ی سه‌رو وه‌روێ ڕچیای که‌وتێ شۆنی یوتری تا به خیاڵو وێشان هه‌م په‌ی داد په‌رسای و هه‌م به یاگه ئارده‌ی داواکاری گروبان (زه‌ینه‌لی) سه‌رفه‌رمانده ی به تیری دوی نیشانی پیکان .\nهه‌ر پاسه ده‌گانه ده‌ماو ده‌م باس بێ : ” پاسگا ئه‌مریه‌ش په‌ی به‌رشیه‌بێ تا وه‌هارێ ئیجازه نیه‌ن که‌س په‌ی تاقیقی پاسگانه به‌رشۆ، واچیابێ سه‌رۆ ده‌سوور ئامان ، ڕاپۆرتوو جموو جۆل هه‌رچی هه‌ن پاسگا کیانۆش ئه‌و مه‌رکه‌ز ، گروبان زه‌ینه‌ڵی زووته‌ر چه‌مه‌ڕاو کیخای بیه‌ن راپورتوو ده‌گای دؤ په‌نه‌شان ، ماموسا و ڕیش چه‌رمێ ده‌گای پاسه شان خاس زانان هه‌م پاڵپه‌شتی ویشان به مه‌ئمورا حکومه‌تی یاونان و هه‌م چه‌نی کیخای داواکاری ده‌گای و په‌یجۆری ویشان سه‌رو کوشیای (ئه‌سکه‌ی) وزان وه‌روو ده‌مو ده‌زگاو ده‌وڵه‌تی” .\nهه‌ڵای به‌ینێشا مه‌نه‌بێ یاوان پاسگا سه‌ربازێ به نیشانه گرته‌ی تفه‌نگه که‌یش ڕوو به جه‌ماعه‌توو ده‌گای به ده‌نگی به‌رز فه‌رمانه‌و مدرایش په‌نه‌دای ، چه‌نی ده‌نگوو سه‌ربازی قه‌ره‌وڵی سه‌ربازێته‌ر ئاما پێشوازوو خه‌ڵکه چه‌مه‌ڕاکه‌ی ، دماو داواکاری مامۆسای په‌ی دیدار چه‌نی ماموورا پاسگای سه‌رباز مووڵه‌تش واست تا خه‌به‌ره‌که‌ی یاونۆ .\nفره‌ش په‌نه نه‌شی به ئیشاره‌ت ڕانموونیشا په‌ی لێ پاسگای نیشانه‌دا. سه‌بازی ڕانموون به‌ره‌و ژووروو فه‌رمانده‌ریش په‌ی مێمانه‌کا ده‌گای وست سه‌رو پاژنه‌ی ، یه‌که‌مجار مامۆسا دماته‌ر کێخامارف و شۆنیشه‌ره باقی جه‌ماعه‌تی هه‌رکام چه‌نی سڵام و عه‌لیک ئه‌و سه‌رگروبان (پاشایی) یاگه‌دارو گروبان زه‌ینه‌لی ده‌س به سینه لای وارینوو ژوورو گروبانی سه‌رو پایاوه مدرای .\nگروبان ڕووبه مامۆسای فه‌ماوه‌ش په‌ی تاقه‌کورسی پاڵو ده‌سیش لێ ژووره‌که‌ینه وات، مامۆسا دمای ئه‌حواڵپه‌رسای کورت ئیشاره‌تش به دڵسۆزی ماموورا ده‌وڵه‌تی و ئینه که گیان و ماڵو خه‌ڵکی پارێزنا ودۆعا په‌ی پایه‌داری ده‌سه‌ڵاتی ، چه‌م په‌نه‌کۆته‌ی کێخای چه‌نی گروبان زه‌ینه‌لی و ڕاسپارده‌ی مه‌سه‌لێ (ئه‌سکه‌یش) وسته وه‌روباسی.\nگروبان پێسه خه‌وه‌ردارو هیچی نه‌بیه‌بۆ ، ڕوو به کێخای ئه‌گه‌ر هۆمێدمان به کێخاو ده‌گای بۆ تا به هۆرکه‌وت چه‌مش به مامورو ده‌وڵه‌تی په‌ی پارێزنای وڵاتی جه یاخی و دزو جه‌رده‌ی حه‌وزه‌و مامووریه‌تیما گنۆ ئیتر چێشما که‌ما زیاته‌رجه ئانه‌ی داواو مه‌داله‌و خزمه‌تکاری وڵاتی په‌ی کوێخای که‌رمێ!؟\nخاسا مامۆسا به ئه‌رکی شه‌رعی وێش زانان په‌رسه‌و یاخیا حکومه‌تینه دڵسۆزی نیشانه‌و که‌سو کاریش دۆ ! به‌ڵامحکومه‌ت و مه‌ئمووره‌کاش ئه‌حیانه‌ن به قاتڵو جه‌رده‌و تاڵانجی و نۆکه‌را دوژمنی بزانۆ!\nئه‌جۆم گه‌ره‌کتا نیا زاندێ ده‌ولەت و مه‌ئمورێش خاس ئاگاشان چه‌نه‌ن کێ سه‌رقاڵو چێشیا ؟ کێ دڵسۆزو حکومه‌ت و ئه‌منو ئاسایشو ولاتیه‌ن ؟\nمن به‌رقیه‌م په‌ی ئامان تا سه‌رکار (زه‌ینه‌لی ) سه‌فه‌رو شارینه نه‌گێلۆوه پاسگا ئێجرائاتی راگیرکه‌رۆ ده‌نا ئه‌شیا زووته‌ر فره‌که‌سێ ده‌گاکێتا به‌تاوانوو خیانه‌ت به ده‌وله‌تی قۆڵبه‌س کیانوو وه‌روو مه‌حکه‌مه‌ی.\nسه‌رتا فه‌رزه‌ن دۆعای که‌ردێ په‌ی ڕابه‌ری عه‌داڵه‌ت په‌روه‌رو وڵاتی که ڕا به‌بێ قانوونی و زوڵمو زۆریش چی وه‌ڵاته‌نه بڕیێنه ، کێخا ، مامۆسا تا دره‌نگ نه‌ویه‌ن خاس خاس ویره‌کێتا وزدێ کار، سه‌روو ته‌قه‌کریای ئه‌و پاسگای وه‌ڵێ به‌رشیه‌ی فه‌رمانێوه که قه‌رارا دریۆ به فه‌رمانده (زه‌ینه‌ڵی) په‌ی ڕاپۆرتوو ئێمه و ده‌س نیشان که‌رده‌ی تاوانبارا زه‌رووره‌ن ڕاسی جمووجووڵه‌کا ئی دمایانه‌ما بێ ئانه‌یه زه‌حمه‌تمان نه‌ده‌یدێ په‌ی ئاشکرا که‌ردێ ، ئیتر (خۆددانید).\nکێخا لازما سه‌وێ به ته‌نیا سه‌ردانوو پاسگای که‌ری. کێخا که تف ده‌مشه‌نه مدرابێ ته‌نیا تاواش ڕوه که‌رۆ حه‌مه‌که‌ره‌می تا روەن و هه‌نوێن وباقی پێخۆرێوه به دیاری په‌ی پاسگایشان ئارده‌ن ته‌حوێلو گروبان پاشایی بدۆ.\nمامۆسا که ڕه‌ش هۆرگێڵا بێ هۆرست سه‌رووپای و ئیزنوو مه‌ره‌خه‌سیش جه گروبانی واست جه‌ماعه‌تیش شۆنیشه‌ره‌کۆتێ را.\nنه‌ته‌مامیان . سدێق بابایی\nنویسیای وەڵین ئەرەنیشتەی شنەو فەرهەنگو هەورامانی\nنویسیای دمایین زیلاندیا”Zealandia” هەشتەمین وشکانی زەمینی


رامۆس بێدەنگی شکاند\nدوای ئەوەی دوێنێ شەو یانەی ریاڵ مەدرید بە دوو گۆڵی بێبەرامبەر بە یانەی ریاڵ سۆسیدادی دۆراند سێرجیۆ رامۆسی یاریزانی هێڵی بەرگری یانەی ریاڵ مەدرید قسەی بۆ میدیاکانی وڵاتەکەی کردو باسی دۆڕانەکانی یانەکەی و تەکنەلۆژیایی ڤاری کردو رەخنەی ئاڕاستە کردن.\nدوای یاریەکە لە لێدوانێکیدا بۆ میدیاکانی ئیسپانیا رامۆس وتی:" دەبێت ئێمە هەموومان باشترین ئاست پێشکەش بکەین،کاتی ئەوە نیە رەخنە لە هیچ کەسێک بگرین،دەبێت ئێمە یەکگرتوو بین لە ژوری جلگۆڕیندا.\nلەسەر لێدانە سزاکەی ڤینسیۆس وتی:' بە ئاشکرا دیاربوو لە ڤینسیۆس درا،کاتێک لێدانی سزامان بۆ ئەژمار نەکرا دەبێت بیر لەوە بکەینەوە بۆ ئەژمار نەکراوە، لە کلاسیکۆ بەهۆی ڤارەوە لێدانی سزا لەسەر ڤاران بۆ بەرشەلۆنە ئەژمارکرا، ئێستا ناوبژیوانەکان ڤاریان لە بەردەستدایەو لەسەریانە بەکاری بهێنن.\nدواتر وتی:" یانەی ریاڵ مەدرید نامرێت ٧ گیانی هەیە، تیپەکە پێویستی بە گۆڕانکاری و کاردانەوەیە، من ماوەی ١٥ ساڵە باسی کاتی خۆش دەکەم لەم یانەیە، ئەمەش لە باشترین یانەو ژوری جلگۆڕین روودەدات.


مەچکۆ.. جگە لەوەی قاوەخانەیە، بووەتە ڕووگەی گەشتیارانیش\nڕاپۆرت 15/09/2021 - 15:45 بڕیار كۆیی\nجیاواز لە چایخانە و قاوەخانەکانی دیکە، قاوەخانەی مەچکۆ ئێستا وەک ئادگارێكی گەشتیاریی هەولێر دەناسرێ، هەر کاتێک کەسێک لە دەرەوەی هەولێر ناوی مەچکۆی گوێ لێ دەبێت، راستەوخۆ قەڵا و ناوبازاڕی هەولێری پایتەختی دێتە بیر، جگە لەوەی کە یەکێکە لە کۆنترین قاوەخانەکانی شارەکە، هەڵکەوتەکەشی کاریگەرییەکی زۆری لەسەر زیادبوونی ناوبانگەکەی هەبووە، بەو پێیەی لە دامێنی قەڵای هەولێرە و کەوتووەتە ناوەڕاستی بازاڕی گەورەی شارەکە، پێشتر زیاتر وەک شوێن و ناوەندێک بۆ کۆبوونەوەی نووسەر و شاعیر و رۆشنبیر و هونەرمەندانی هەولێر دەناسرا، بەڵام ئێستا وێڕای ئەوە، بووەتە شوێنێکی گەشتیاریی ناسراو و گەشتیارێکی زۆر رۆژانە سەردانی دەکەن.\nقاوەخانەی مەچکۆ لە ساڵی ١٩٤٠ لەلایەن مەجید مەچکۆوە دامەزراوە و لە سەرەتادا شوێنەکەی لە نێو بازاڕی قەیسەریی هەولێر بووە و پاشان گواستراوەتەوە بۆ دامێنی قەڵای هەولێر، پاش کۆچی دوایی مەجید مەچکۆ، تەحسین مەچکۆی کوڕی بەڕێوەی بردووە و ئێستاش لەلایەن موحسین مەچکۆی کوڕی مەجید مەچکۆوە قاوەخانەکە بەڕێوە دەبردرێت.\nپێشتر ئەو قاوەخانەیە وەک بنکەیەک بۆ کۆبوونەوەی هونەرمەند و شاعیر و نووسەرانی هەولێر و دەوروبەری دەناسێندرا، ئەوانەی دەچوونە ئەو چایخانەیە زیاتر ئەو كه‌سانه بوون کە سەروکاریان لەگەڵ خوێندنەوە و نووسین هەبوو، زۆر جار لەنێو چایخانەکە گفتوگۆی گەرمی ئەدەبی و هونەری بەڕێوە دەچوو، زۆرینەی جاریش وەک جێژوانێک بۆ دیداری ئەدیب و نووسەر و هونەرمەندانی هەولێر دەناسێندرا.\nموحسین مەچکۆ، کە ئێستا خاوەنی قاوەخانەکەیە و خۆی بەڕێوەی دەبات و زۆرینەی کاتەکان خۆی لە قاوەخانەکە بە (باسنیوز)ی راگەیاند کە ئەو قاوەخانەیە لە ساڵی ١٩٤٠ لەلایەن مام مەچکۆوە دامەزراوە و خۆی خاوەنی بووە، ناوی مەچکۆش لەوەوە هاتووە کە خەڵک لە خۆشەویستییان بەو ناوەوە بانگیان کردووە، دەشڵێ لە سەرەتاکانی دامەزراندنیەوە ئەو چایخانەیە شوێنی کۆبوونەوەی حەیرانبێژ و لاوکبێژەکانی دەڤەرەکە بووە.\nهەرچەندە ئێستاش بەشێکی زۆر لە ئەدیب و نووسەر و رۆژنامەنووس و هونەرمەند و رۆشنبیرانی هەولێر و شارەکانی دیکەی کوردستان، بە بەردەوامی سەردانی قاوەخانەی مەچکۆ دەکەن، بەڵام وەکوو جاران سیمای شوێندیداری رۆشنبیران بە مەچکۆوە دیار نییە، چونکە رۆژانە ژمارەیەکی زۆر گەشتیار سەردانی دەکەن و چا و قاوەی لێ دەخۆنەوە.\nموحسین مەچکۆ لەمبارەیەوە ئاماژەی بە ئەوە دا کە ئێستا جگە لە هاووڵاتیانی شاری هەولێر، رۆژانە ژمارەیەکی زۆر لە گەشتیارانی عەرەب و گەشتیاری دیکەی بیانی سەردانی چایخانەی مەچکۆ دەکەن و وێنەی لێ دەگرن و یادگاریی تێدا تۆمار دەکەن، زۆرینەی ئەو گەشتیارانەی سەردانی شاری هەولێر و پاشان ناوبازاڕی هەولێر دەکەن، سەردانی مەچکۆش دەکەن وەک هێمایەکی شارەکە لێی دەڕوانن.\nپێشتر چایخانەکە زیاتر بەشی ناوەوە بووە، بەڵام ئێستا لەبەردەم چایخانەکە دەیان کورسی ریز کراون و خەڵک بەدەم چا و قاوە خواردنەوەوە بەدیار جوانییەکانی بازاڕی قەیسەری و پارکی شار، کە دەکەوێتە بەرامبەر مەکچۆوە دادەنیشن، موحسین مەچکۆ باسی لەوە کرد کە مەچکۆ لە تەمەنی خۆیدا چەند جارێک نۆژەن کراوەتەوە و هەوڵ دراوە سیمایەکی کولتووریی پێ بخەشرێت، ناوەوەی قاوەخانەکە بە خشت هەڵچنراوە و لەسەر شێوازی کۆنی تەلارسازیی هەولێر و کوردستان نۆژەن کراوەتەوە، ئەو کەسانەی لە ژوورەوە بەتایبەت بەشی کۆتایی چایخانەکە زیاتر سەرقاڵی یاریکردنن بە دۆمینە و تاوڵە و لە سەردانیکەرە کۆنەکانی چایخانەکەن و بەشی پێشەوەی چایخانەکەش وەک شوێنی نووسەر و ئەدیب و رۆشنبیران ناسراوە، هەرچی بەشی دەرەوەی چایخانەکەیە شوێنی گەشتیارانە، زیاتر دەیانەوێت دیمەنەکانی نێو بازاڕی شارەکە ببینن.\nبەرپرسانی بیانییش سەردانی دەکەن\nبەرپرسانی باڵای وڵاتان کاتێک سەردانی هەولێری پایتەخت دەکەن، زۆرینەی جار سەردانی شوێنە مێژووییەکانی شارەکە دەکەن بەتایبەت ئەو بەرپرسانەی بۆ یەکەم جارە دێنە شارەکەوە، چەندین جار پاش سەردانیکردنی قەڵا و ناوبازاڕی شارەکە بەرپرسانی بیانی بە یاوەریی بەرپرسانی کوردستان سەردانی چایخانەی مەچکۆیان کردووە و چا و قاوەیان لێ خواردووەتەوە و وێنەیان تێدا تۆمار کردووە.\nلە دیارترین ئەو کەسایەتی و بەرپرسانە، بۆریس جۆنسن سەرۆکی پارتی پارێزگارانی بەڕیتانیا کە ماوەیەک بەرلەوەی ببێت بە سەرۆک وەزیرانی بەڕیتانیا، ئەوکات وەزیری دەرەوەی بەڕیتانیا بوو، بە کڵاو و جامانەی کوردییەوە سەردانی قاوەخانەی مەچکۆی کرد و وێنەکانی بەدەم چا خواردنەوەوە دەنگدانەوەی لە میدیاکان لێ کەوتەوە.\nوێنەی کەسایەتییە ناسراوەکان\nبۆ هەر کەسێک کە دەچێتە ژوورەوە لەنێو قاوەخانەکان یەکێک لەو تایبەتمەندییانەی کە دەبێتە جێگەی سەرنجی، بریتییە لە هەڵواسینی وێنەی دەیان کەسایەتیی ناسراو و هونەرمەند و شاعیر و نووسەر و رۆشنبیر و رۆژنامەنووسانی کورد بە گشتی و هەولێر بەتایبەتی بە دیواری ناوەوەی قاوەخانەکەوە، پێشووتر وا باو بوو کە تەنیا وێنەی ئەو کەسایەتییانە هەڵدەواسران کە کۆچی دواییان کردبوو، بەڵام ئێستا وێنەی کەسایەتییە زیندووەکانیش بە دیواری قاوەخانەکەوە هەڵدەواسرێن، ئەمە سەرەڕای نماییشی چەند کەلوپەلێکی کۆن و کولتووری و کەلەپووری بەسەر تاق و شوێنە بەرزەکانی نێو قاوەخانەکە.


جیهانى تۆره كۆمه‌ڵایه‌تیه‌كان به زمانى ژماره\nپێگه‌ى ڕۆژنامه‌ى "بزوێنه‌رى توێژینه‌وه" قه‌باره‌ى گه‌شه‌سه‌ندنى تۆره په‌یوه‌ندییه‌كان ئاشكرا كردووه و له‌و باره‌یه‌وه سێ بڵاوكراوه‌ى فه‌رمى (ئینفۆگرافیكس) ى بڵاوكردووه‌ته‌وه كه یه‌كه‌میانى له ساڵى 2011 بوو، پاشان له ساڵى 2013 دا نوێ كرایه‌وه و دواتریش له ساڵى 2015 دا وێنه‌یه‌كى نوێكراوه‌ى سێیه‌مى لێبڵاوكرده‌وه.\nئه‌و پێگانه‌ى زۆرترین به‌كارهێنه‌ریان هه‌یه بریتین له هه‌ردوو پێگه‌ى (YouTube) و (Facebook). ژماره‌ى به‌كارهێنه‌رانى پێگه‌ى (YouTube) مه‌زه‌نده ده‌كرێت به زیاتر له یه‌ك ملیار له‌كارهێنه‌ر، له‌كاتێكدا ژماره‌ى به‌كارهێنه‌رانى (Facebook) زیاتره له یه‌ك ملیار و نیو به‌كارهێنه‌ر.\nئه‌نجامه‌كان ئه‌وه‌یان ده‌رخستووه كه سستى و خاوبوونه‌وه هه‌یه له ژماره‌ى تۆمارى به‌كارهێنه‌رانى ئه‌و پێگانه، به جۆرێك كه زۆرترین ژماره‌ى تۆماركراوى به‌كارهێنه‌رانى ئه‌و تۆڕانه له ساڵى 2012 گه‌یشته 17,3% و له ساڵى 2013 به ڕێژه‌ى 14,1% و له ساڵى 2014 به ڕێژه‌ى 12,5% و له ساڵى 2015 به ڕێژه‌ى 9,3% دابه‌زى. له‌كاتێكدا پێشبینى ده‌كرێت ئه‌و ڕێژه‌یه له‌مساڵدا دابه‌زێت بۆ 8,7% و له ساڵى 2017 بۆ ڕێژه‌ى 7,4% و له ساڵى 2018 بۆ ڕێژه‌ى 6,8% داببه‌زێـت.\nبه گوێره‌ى ده‌رخسته‌كانى ئه‌و گۆڤاره، ژماره‌ى حیسابه چاڵاكه‌كان (ئه‌و كه‌سانه‌ى خۆیان له پێگه‌یه‌كى كۆمه‌ڵایه‌تى تۆماركردووه و به كرداریش پێگه‌كه به‌كارده‌هێنن)ى ئه‌و پێگه كۆمه‌ڵایه‌تیانه ده‌گاته 1,7 ملیار. له‌كاتێكدا ژماره‌ى حیسابه‌كان خۆیان ده‌گاته 2,1 ملیار تۆماركراو، هه‌روه‌ها له‌كاتێكدا ژماره‌ى به‌كارهێنه‌رانى ئینته‌رنێت به گشتى ده‌گاته 3 ملیار به‌كارهێنه‌ر. ئه‌مه‌ش ته‌نانه‌ت ناكاته 45%ى كۆى گشتى دانیشتوانى سه‌ر ڕووى زه‌وى.\nبه گوێره‌ى دابه‌شبوونى دانیشتوانى زه‌وى، ڕێژه‌ى ئه‌و پێگه‌یشتوانه‌ى (سه‌روو هه‌ژده ساڵ) به‌كارهێنه‌رى پێگه‌ى (Facebook)ن ده‌گاته 71%، به‌رامبه‌ر به 28% ى (LinkedIn) و (Pinterest)، و 26%ى (Instagram) و 23%ى (Twitter).\nئه‌گه‌ر ژماره‌ى به‌كارهێنه‌رانى پێگه كۆمه‌ڵایه‌تیه‌كان به گوێره‌ى ته‌مه‌ن پۆلێن بكه‌ین، ئه‌وا 89%ى به‌كارهێنه‌ران له ته‌مه‌نى نێوان 18 بۆ 29 ساڵین، 82%ى به‌كارهێنه‌ران له نێوان ته‌مه‌نى 30 بۆ 49 ساڵین، 65%ى به‌كارهێنه‌ران له نێوان ته‌مه‌نى 50 بۆ 65 ساڵین و له به‌رامبه‌ریشدا 49%ى به‌كارهێنه‌ران له سه‌رووى ته‌مه‌نى 65 ساڵین.\nبه‌ڵام ئه‌و ژمارانه بۆ هه‌ر پێگه‌یه‌ك به جیا ئه‌و ئه‌نجامانه‌ى خواره‌وه‌ى لێكه‌وته‌وه:\nپێگه‌ى Facebook: ڕێژه‌ى به‌كارهێنه‌ره چاڵاكه‌كانى مانگانه ده‌گاته 1,55 ملیار به‌كارهێنه‌ر و، ئه‌و به‌كارهێنه‌رانه ڕۆژانه 42 خوله‌ك له كاتى خۆیان له‌سه‌ر ئه‌و پێگه‌یه به‌سه‌رده‌به‌ن. له‌وانه‌ش ڕێژه‌ى 71%ى دانیشتووى شاره‌كانن، له 72%ى خه‌ڵكى ده‌وروبه‌رى شارن و له 69%ى دانیشتووى گونده‌كانن.\nڕێژه‌ى به‌كارهێنه‌رانى Facebook ده‌گاته ڕێژه‌ى 47%ى كۆى گشتی به‌كارهێنه‌رانى ئینته‌رنێت، و ڕۆژانه 4,5 ملیار جار كلیكى دوگمه‌ى Like ده‌كه‌ن. هه‌روه‌ها پێگه‌كه ئه‌وه‌ى تۆماركردووه كه به‌كارهێنه‌رانى ڕۆژانه 4 ملیار جار سه‌یرى گرته ڤیدیۆكان ده‌كه‌ن.\nپێگه‌ى Twitter: ژماره‌ى به‌كارهێنه‌رانى مانگانه‌ى ئه‌و پێگه‌یه گه‌یشتووه‌ته 316 ملیۆن به‌كاربه‌ر كه ڕۆژانه ماوه‌ى 17 خوله‌ك له كاتى خۆیان له پێگه‌كه‌دا به‌سه‌رده‌به‌ن. له‌و ڕێژه‌یه 21%ى له ڕه‌گه‌زى ئافره‌تانن و پیاوانیش له 24%ى پێكده‌هێنن. ژماره‌ى به‌كارهێنه‌رانى Twitter له ساڵى 2015 دا به 50 ملیۆن به‌كارهێنه‌ر زیادى كردووه. چاوه‌ڕوانیش ده‌كرێت ئه‌و ڕێژه‌یه له كۆتایی ساڵى 2015 به 42 ملیۆن به‌كارهێنه‌ر زیادبكات.\nئه‌گه‌ر به گوێره‌ى دابه‌شبوونى جوگرافى سه‌یرى ژماره‌كان بكه‌ین، ئه‌وا بۆمان ده‌رده‌كه‌وێت كه 25%ى به‌كارهینه‌رانى Twitter دانیشتووى شاره‌كانن و 23%ى خه‌ڵكى ده‌وروبه‌رى شاره‌كانن و 17%ى دانیشتووى گونده‌كانن.\nپێگه‌ى Instagram: ژماره‌ى به‌كارهێنه‌ره چاڵاكه‌كانى مانگانه ده‌گاته 400 ملیۆن به‌كارهێنه‌ر كه ڕۆژانه 21 خوله‌ك له كاتى خۆیان له‌سه‌ر ئه‌و پێگه‌یه به‌سه‌رده‌به‌ن. له‌و ڕێژه‌یه 49%ى له ڕه‌گه‌زى ئافره‌تانن و 51%ى له ڕه‌گه‌زى پیاوانن. ژماره‌ى ئه‌و كه‌سانه‌ى په‌یوه‌ندیان به‌و پێگه‌یه‌وه كردووه له ساڵێ 2015 گه‌یشته 128 ملیۆن به‌كارهێنه‌ر و ژماره‌ى به‌كارهێنه‌ره چاڵاكه‌كانى ڕۆژانه ده‌گاته 75 ملیۆن به‌كارهێنه‌ر.\nبه گوێره‌ى دابه‌شبوونى جوگرافى، له 28%ى به‌كارهێنه‌رانى دانیشتووى شاره‌كانن، 26%ى خه‌ڵكى ده‌وروبه‌رى شاره‌كانن، و 19%ى دانیشتووى گونده‌كانن.\nپێگه‌ى Google Plus: ژماره‌ى به‌كارهێنه‌ره چاڵاكه‌كانى بریتیه له 343 ملیۆن به‌كارهێنه‌ر كه ڕۆژانه 7 خوله‌ك له كاتى خۆیان له‌سه‌ر لاپه‌ڕه‌ى ئه‌و پێگه‌یه به‌سه‌رده‌به‌ن. له‌و ڕێژه‌یه 74%ى له ڕه‌گه‌زى پیاوانن و 26%ى له ڕه‌گه‌زى ئافره‌تانن. ئه‌و پێگه‌یه 2,2 ملیار پڕۆفایل له‌خۆده‌گرێـت و زۆرینه‌ى به‌كارهێنه‌رانى دانیشتوانى وڵاتانى ئه‌نده‌نوسیا و هیندستان و ڤێتنامن.\nپێگه‌ى Snapchat: ژماره‌ى به‌كارهێنه‌ره چاڵاكه‌كانى مانگانه ده‌گاته 200 ملیۆن به‌كارهێنه‌ر كه ڕۆژانه 17 خوله‌ك له كاتى خۆیان له‌سه‌ر لاپه‌ڕه‌كانى ئه‌و تۆڕه به‌سه‌رده‌به‌ن. دابه‌شبوونى به‌كارهیًنه‌رانى به گوێره‌ى ڕه‌گه‌ز به‌م شێوه‌یه پۆلێنده‌كرێـت: ڕێژه‌ى 70%ى به‌كارهێنه‌رانى له ڕه‌گه‌زى ئافره‌تانن و 30%ى له ڕه‌گه‌زى پیاوانن. له هه‌مان كاتدا ڕێژه‌ى به‌ژداربووى قوتابیانى قوتابخانه و كۆلێژ و زانكۆكان ده‌گاته 77%ى به‌كارهێنه‌ران. ڕێژه‌ى ئه‌و به‌كارهێنه‌رانه‌ى ته‌مه‌نیان له نێوان 13 بۆ 24 ساڵیدایه ده‌گاته 81%ى كۆى گشتى به‌كارهێنه‌ران. ژماره‌ى ئه‌و گرته ڤیدیۆیانه‌ى ڕۆژانه له‌و پێگه‌یه‌وه سه‌یرده‌كرێت یان ده‌بینرێت بریتیه له 4 ملیار ڤیدیۆ. له كاتێكدا ڕۆژانه 400 ملیۆن نامه له‌و پێگه‌یه‌دا ئاڵوگۆڕ ده‌كرێت.


5/3/2020 12:27:00 PM 315 جار خوێندراوەتەوە\nلێرەدا تەنها باسی ئەو گفتوگۆیانە دەکەم کە لە ئاستی دونیادا هەیە لەم بارەوە. ئەوەی کوردستان بۆ ئێوەی خوێنەر بەجێدەهێڵم. گفتوگۆیەکی چڕ لە ئاستی دونیادا لە ئارادایە دەربارەی ئەوەی کە ئایا ئەم ڤایرۆسی کۆرۆنایە و بڵاوبونەوەی پەتا لە دونیادا، چۆن کۆمەڵگای مۆرڤایەتی دەگۆڕیت؟ گفتوگۆکان بە گشتی لە چەند ئاستێکدا چڕ بونەتەوە:\nیەکەم: دونیا ئاسایی دەبێتەوە. بەو مانایە دونیا دەگەڕێتەوە باری پێش هاتنی پەتاکە. ئەم دیدە، هەندێک پێی گەشبینن و هەندێکی تر زۆر پێی نیگەرانن. گەشبینەکان وەها دەبینن کە دونیای پێش کۆرۆنا دونیایەکی باش بوو، ڕەشبینەکان وەها دەبینن کە دونیای پێش کۆرۆنا دونیایەکی زۆر پڕ لە قەیران بوو، لە ئاستی کۆمەڵایەتی و ژینگە و حوکمداری و دادپەروەرییدا، بۆیە گەڕانەوەی بۆ تراژیدیایە. ئەوانەی ترسیان لە گەڕانەوە هەیە بۆ دۆخی پێشووتر، قەیرانی دارایی ٢٠٠٨ بە نمونە دەهێننەوە کە چۆن هەوڵدرا سیستەمی ئابوری و دارایی، کە سیستەمێک خراپ بوو، بگەڕێنرێتەوە بۆ دۆخی جارانی. چەپەکانی دونیا کە بە هاتنی ئۆباما دڵخۆش بون، لەم ڕوداوەدا زۆر لێی نیگەرانن. لێبرال و نیولیبرالەکان بە تایبەتی، سوپاسگوزاریین.\nدووەم تێز ئەوەیە کە لە مێژوی نوێی مرۆڤایەتیدا هەرکاتێک پەتایەک یان ڕوداوێکی جیهانی هاتبێت، لە پاش خۆی دەزگا و ئاگایی باشی بەرهەمهێناوە. بۆ نمونە هەڵامەتی ئیسپانی بوە هۆکاری ئەوەی کە سیستەمی تەندروستی لە دونیادا بێتە ئاراوە. جەنگی جیهانی دووەم بوە هۆکاری ئەوەی کە سوشیال وێڵفێر و بیمەی کۆمەڵایەتی بێتە ئاراوە. ئەم ڕوداوەش بە هەمان شێوە دەبێتە هۆکاری ئەوەی کە گۆڕانکاری بهێنێتە ئاراوە.\nسێیەم، ڕەنگە ئەم ڕوداوە گۆرانکاری بهێنێتە ئاراوە، بەڵام گۆرانکاری خراپ دەهێنێت لە بڕی باش. ئەوانەی سەر بەم قوتابخانەیەن بە گشتی گومانکارەکان لە دەوڵەت. ئەوەی ئەمڕۆ دەگوزەرێت دۆخێکە هەتا ئەوپەڕی فۆکۆیانەیە بە تایبەت لە پەیوەست بە بایو پۆلەتیک. ئەگەر لە میتۆدی فۆکۆ بنواڕێت، بە تایبەتی لە ڕوانگەی جینالۆجیا و ئارکەلۆژیاوە، دەبینیت هەمیشە شتێک، دیاردەیەک، دەزگایەک، ئاگاییەک، چەمکێک، لە سەرەتادا بە ئامانجێکی تایبەت هاتوەتە ئاراوە، بەڵام پاشان بەردەوامی پێدراوە بەڵام لە بواری تردا. هەڵگرانی ئەم دیدە زۆر دەترسن لەو دەسەڵاتەی کە دەوڵەت بە دەستی هێناوە لە چاودێریکردنی خەڵك و بە دەستهێنانی زانیاری و بەکاربردنی ئامێرە تەکنەلۆجییەکان لەو بوارەدا. لەم ڕوەوە وەها دەبینن کە دەوڵەت دەستبەرداری ئەم دەستکەوتانە نابێت و بۆ ئامانجی تری دژە دیموکراسی و مافەکان بەکاری دەهێنێت. دەکرێت بوترێت لە ئاستی تیوریدا ئەگامبین پێشڕەوەی ئەم تیزە ئەکات.\nچوارهەم، هەر پەیوەست بە خاڵی سێیەمەوە، گفتوگۆیەکی چڕ هەیە لە دونیادا کە ئایا ململانێی دەوڵەت نەتەوە و جیهانگیریی لە پاش کۆرۆنا چی لێدێت؟ ئایا جیهانگیریی بەهێز دەبێت یان دەوڵەت نەتەوە؟؟ هەردوو لا ئارگومێنتی زۆریان هەیە. بۆ نمونە کۆرۆنا سەلماندی کە چیدی کەس بە دابڕاوی توشی هیچ شتێک نابێت، بۆیە دەبێت هەمومان پێکەوە هاوکاری یەکتربین بەبێ جیاوازی بۆ ڕوبەڕوبونەوەی دیاردە جیهانییەکان. دەمێکە ژیژاک بانگەشەی ئەوە دەکات کە دیاردە جیهانییەکان پێویستی بە هێزی جیهانییە. بەڵام لە لایەکی ترەوە ئەوانیتر ئەم دۆخە تەواو بە پێچەوانەوە دەبینن. لای ناسیونالیستەکان کۆرۆنا دەرخەری ئەوەبوو کە ناتوانرێت هاریکاریی جیهانی و مرۆیی بێتە ئاراوە. بەڵکو پەتاکە جارێکی تر سەلماندی کە دەبێت دەوڵەت دەسەڵاتە تەقلیدیەکانی بگەڕێنێتەوە و سنورەکان قوت بکرێنەوە و دەوڵەت خەمی خەڵکانی خۆی بخوات لە بەردەم مەترسییەکانی جیهاندا.\nئایا کۆرۆنا لە ئاستی کوردیدا چ جۆرە گفتوگۆیەکی بەرهەمهێناوە؟؟


لیبرە ئۆفیس - ویکیپیدیا، ئینسایکڵۆپیدیای ئازاد\nنووسەری لیبرە ئۆفیسی ٦٫٢\n٢٥ی کانوونی دووەمی ٢٠١١؛ ١١ ساڵ لەمەوبەر (٢٠١١-٠١-٢٥)\nC++, XML و Java\nLinux, Windows 7+ (XP و Vista بۆ 5.x), macOS 10.9+, Android (Viewer);\nنافەرمی: فری بی ئێس دی، OpenBSD, NetBSD, Haiku, Solaris (v. 5.2.5)\nx86-64 (ھەموو سیستمە کارپێکردنەکان)، IA-32, ARMel, ARMhf, ARM64, MIPS, MIPSel, PowerPC, ppc64el, S390x\nMPLv2.0 (مۆڵەتنامەی دووەمی GPL, LGPLv3+ یان Apache License 2.0)\nلیبرە ئۆفیس(LibreOffice) (گووتن:/li:.brəˈɒ.fɪs/)نەرمەکالایێکی سەرچاوەکراوەیە بۆ ئیشی ئیداری، ھاوشێوەی مایکرۆسۆفت ئۆفیسە. ئەم نەرمەکالا ئازادە لە ژێر مۆپڵەتدانی GNU LGPL پەرەی سەندوو لە لایەن بونیاتی دۆکیۆمێنت(The Document Foundation). خۆدی ئەم نەرمەکالا لە کۆی نەرمەکالاکانی ئۆپێن ئۆفیس لە ساڵی ٢٠١٠. ز داڕێژرا. مەبەست لە خولقاندنی ئەم نەرمەکالا ئەوە بوو کە کۆی سەربەخۆی نەرمەکالای ئیداری بۆ درووستکردنی دۆکیومێنت دروست بکەن کە پاڵپشتی لە ODF بکا ھەر بۆیە ھیچ مافێکی بڵاوکردنی نەبێ. وشەی لیبرەئۆفیس لە وشەی لیبرە (سپانیش یان فرانسە) بە مانای ئازدی گیردراوە و وشەی ئۆفیس (ئینگلیزی) بەمانای ئیدارە ھاتووە.\nکۆی لینرەئۆفیس بریتییە لە نەرمەکالاکانی دەستکاریکەری وشە(Writer)، دەستکاریکەر و دروستکەری پەرەکانی دەرخستن(Impress)، بنکەدراوەکان(Base)، نیگارکێشی ھێڵ(Draw)، ژمێرەر(Calc)، فرموڵەکانی بیرکاری(Math).\nلیبرە ئۆفیس بە زمانەکانی سی++،جاڤا و پایسۆن نووسراوە.\nلیبرە ئۆفیس لە سەر بنەمای ستانداردی ISO/IEC پەڕگەی OpenDocument بە فۆرماتی(ODF) پشتیوانی بۆ پاشکەوتکردن و نیشاندانی پەڕگەکان بۆ خۆی دەکا. ھەروەھا لیبرە ئۆفیس لە فۆرماتە جیاوازەکانی پەڕگە، بەتایبەت لە پەڕگەکانی ئۆفیسی مایکرۆسۆفتیش پشتیوانی و جێبەجێیان دەکان.\nلیبرەئۆفیس لە سەر زۆر یەک لە سیستەمی کارگێڕیەکان دادەمەزرێ، لەوانە دەتوانین ئاماژە بە ماک،ویندۆز،لینوکس (ھەروا بۆ ئەندرۆیدیش لەبەردەستە) تەنانەت بی ئێس دییەکانبکەین.). بە شێوازی سەرھێڵێش لەبەردەستە. لیبرەئۆفیس نەرمەکالای دۆکیومێنتی فەرمی زۆر یەک لە دابەشکراوە بەناوبانگەکانی لینوکسە. کۆی نەرمەکالاکان لیبرەئۆفیس یەکێک لە چالاکترین کۆی نەرمەکالای سەرچاوەکراوەیە کە ٥٠٪ی لە لایەن Apache OpenOffice یەکێک لە بەرەکانی OpenOffice.org ئەنجام دەبێ. لە ٢٨ خەرمانانی ٢٠١٠ ئەم پرۆژە راگەیێنرا، لە نێوان مانگی یەکی ٢٠١١ (بۆ وشانی جێگیری) و مانگی ١٠ی ٢٠١١، لیبرە ئۆفیس نزیکەی ٧٫٥ بار دابەزی. لە نێو مانگی ١٠ی ساڵەکانی ٢٠١١ تا ٢٠١٥ ئەم پرۆژە نزیکەی ١٢٠میلیۆن بار لە نێو دابەشکراوە جیاوازەکان لینوکس ناونیشانی داگرتنی بۆ تۆمار بووە. وە لە مانگی ١٠ی ٢٠١٤ تا ٢٠١٥، نزیکەی ٥٥ میلیۆن بەکارھێنەری پێ زیاد بووە.\n١ کۆی نەرمەکالاکانی لیبرە ئۆفیس\nکۆی نەرمەکالاکانی لیبرە ئۆفیس[دەستکاری]\nیەکسانە لەگەڵ مایکرۆسۆفت ئوفیس\nلیبرەئۆفیس رایتر(Writer) وشە ڕێکخەرێکخەرێکی بە ھێزە بە تواناییەکانی مایکرۆسۆفت وۆرد و وۆردپرێفیکت. بە دەستکاریکەری WYSIWYG زۆر توانایی فرە دەبێتەوە بەڵام ھەروەک دەستکاریکەرێکی وشە سوودی لیدەگرن. مایکرۆسۆفت وۆرد\nلیبرەئۆفیس کاڵک(Calc) پەڕەپانکراوە، ھاوشێوەی ئیکسێڵی ئۆفیسی مایکرۆسۆفت و لۆتوس ١-٢-٣ ە. سیستەمێکی خۆکار بۆ ژمێریاری و خیساباتە کە بە یارمەتی خانەکان دەتوانن ھێلکارییکی پوخت لە زانیاریەکانتان درووست بکەن. مایکرۆسۆفت ئێکسێڵ\nلیبرەئۆفیس ئیمپرێس(Impress) نەرمەکالایێکە بۆ نیشان دان و دەرخستنەکانمان لە شوێنێکی تایبەت یان بۆ تاقمەیێکی دیاری کراو. ھاوتای مایکرۆسۆفت ئۆفیسی پاوێرپۆینتە. ئێوە دەتوانن دەرخستنەکەتان بە شیوازی فایلیکی فلاش(SWF) دەربێنن. ھەر چەندە بۆ دیتنی دەبێ نەرمەکالای ئادۆب فلاش پلەیەر دامەزرێنن. مایکرۆسۆفت پاوێرپۆینت\nلیبرە ئۆفیس دراو(Draw) بۆ کێشانی ڤێکتۆری گرافیکییە وەک نیگارکێسی ھێڵ، ھاوشێوەی مایکرۆسۆفت ڤیزۆیە. دەتوانین بە خێرایی وێنە لە پیکسێڵ دەربێنین و بیکەین بە ھێڵ کە ئیتر لە کاتی چاپ کێشەی ڕووناکی گرافیکیمان نەبێ. بەشێکی سادەتر لە کۆرێڵ دراوی ئادۆبییە. دەتوانن ئۆلگۆریتم، چارت و... ھتد پێ بکێشن. مایکرۆسۆفت ڤیزۆ\nلیبرەئۆفیس مەس(Math) نەرمەکالائێکە بۆ دروستکردن و دەستکاری فۆرموولەکانی بیرکارییە. ئەم نەرمەکالا سوود لە XML دەگری بۆ درووستکردنی فۆرمووڵەکان. ئەم فرمووڵانەش دەتوانرێت لە نەرمەکالاکانی دیکە لیبرە ئۆفیس وەک کاڵک و ڕیکخەری وشە بەکار ببەی. مایکرۆسۆفت ئۆکەیشین ئەدیتۆر\nلیبرەئۆفیس بەیس(Base) بەرێوەبەری زانیاری بنکەدراوەیە. ھاوشێوەی ئەکسێسی مایکرۆسۆفتە. ئێوەدەتوانن بە یارمەتی بەیسی لیبرەئۆفیس بنکەدراوەیێک بۆ خۆتان دابین بکەن ھەروا بەڕگەکانی JET, ODBC/JDBC data sources, MySQL, MariaDB, PostgreSQL یا Microsoft Access تێدا بکەنەوەو بیخوێننەوە. مایکرۆسۆفت ئەکسس\nکات ھێڵێک لە ئۆفیسەکانی StarOffice وە OpenOffice.org وە لیبرەئۆفیس(LibreOffice) بە ڕەنگی سەوز\n^ "The LibreOffice Open Source Project on Open Hub: Languages Page". Archived from the original on ٢٨ی ئازاری ٢٠١٩. Retrieved ٢٤ی ئایاری ٢٠١٩. Check date values in: |access-date=, |archive-date= (help)\n^ "System Requirements". The Document Foundation. 2011. Archived from the original on ٢٠ی ئایاری ٢٠١٩. Retrieved 7 August 2015. Check date values in: |archive-date= (help)\n^ "Documentation/System Requirements - The Document Foundation Wiki". wiki.documentfoundation.org. Archived from the original on ٧ی نیسانی ٢٠١٩. Retrieved ٢٠١٨-٠٧-١٢. Check date values in: |archive-date= (help)\n^ "OpenBSD ports". Archived from the original on ٢٢ی تشرینی دووەمی ٢٠١٨. Retrieved 24 March 2018. Check date values in: |archive-date= (help)\n^ "Debian – Details of package libreoffice in jessie". Debian project. Archived from the original on ١٤ی ئایاری ٢٠١٩. Retrieved 12 July 2018. Check date values in: |archive-date= (help)\n^ "LibreOffice Fresh download – pick language". The Document Foundation. Archived from the original on ٢٢ی تشرینی دووەمی ٢٠١٨. Retrieved 7 August 2015. Check date values in: |archive-date= (help)\n^ "About Converting Microsoft Office Documents". LibreOffice Help. The Document Foundation. 8 April 2013. Archived from the original on ١٨ی تشرینی دووەمی ٢٠١٨. Retrieved 16 February 2014. Check date values in: |archive-date= (help)\n^ ئ ا "Features". The Document Foundation. Archived from the original on ٩ی تشرینی یەکەمی ٢٠١٨. Retrieved 16 February 2014. Check date values in: |archive-date= (help)\n^ "LibreOffice Viewer (Beta) now available for Android". The Document Foundation blog. The Document Foundation. Archived from the original on ٥ی ئەیلوولی ٢٠١٥. Retrieved 22 January 2015. Check date values in: |archive-date= (help)\n^ "Office apps". Ubuntu.com. Canonical Ltd. Archived from the original on ٢٩ی ئازاری ٢٠١٣. Retrieved 16 February 2014. Check date values in: |archive-date= (help)\n^ "LibreOffice". Debian help. Debian. Archived from the original on ٤ی تشرینی دووەمی ٢٠١٨. Retrieved 16 February 2014. Check date values in: |archive-date= (help)\n^ "Office and productivity features". Fedora Project. Archived from the original on ١٣ی ئەیلوولی ٢٠١٤. Retrieved 16 February 2014. Check date values in: |archive-date= (help)\n^ "openSUSE 11.4 Will Be First To Roll Out With LibreOffice". openSUSE news. openSUSE. 7 March 2011. Archived from the original on ١٦ی تشرینی دووەمی ٢٠١٨. Retrieved 16 February 2014. Check date values in: |archive-date= (help)\n^ Corbet, Jonathan. "Development activity in LibreOffice and OpenOffice". LWN.net. Eklektix, Inc. Archived from the original on ٣٠ی ئەیلوولی ٢٠١٨. Retrieved 11 March 2016. Check date values in: |archive-date= (help)\n^ Thomson, Iain (28 September 2011). "On its first birthday, LibreOffice has reason to celebrate". United Kingdom: The Register. Archived from the original on ١٦ی تشرینی دووەمی ٢٠١٨. Retrieved 28 September 2011. Check date values in: |archive-date= (help)\n^ Meeks, Michael (2 May 2015). "LibreOffice: What's New?" (PDF). OpenSUSE conference 2015 Den Haag. p. ٤. Archived from the original (PDF) on ٥ی ئازاری ٢٠١٦. Retrieved 4 May 2015. Tracking direct download Update Ping origins. Excludes all Linux Distributions downloads ~120m so far (+ Linux) This time last year @ openSUSE con. was ~65m Check date values in: |archive-date= (help) ٥ی ئازاری ٢٠١٦ لە وەیبەک مەشین، ئەرشیڤ کراوە.\n^ "LibreOffice Calc". Libreoffice.org. Archived from the original on ٩ی تشرینی یەکەمی ٢٠١٨. Retrieved 24 November 2014. Check date values in: |archive-date= (help)\n^ "LibreOffice Impress". Libreoffice.org. Archived from the original on ٣ی ئەیلوولی ٢٠١٨. Retrieved 24 November 2014. Check date values in: |archive-date= (help)\n^ "LibreOffice Math". Libreoffice.org. Archived from the original on ٣ی ئەیلوولی ٢٠١٨. Retrieved 24 November 2014. Check date values in: |archive-date= (help)\n^ "LibreOffice Base". The Document Foundation. Archived from the original on ١٤ی تشرینی یەکەمی ٢٠١٨. Retrieved 24 November 2014. Check date values in: |archive-date= (help)\nوەرگیراو لە «https://ckb.wikipedia.org/w/index.php?title=لیبرە_ئۆفیس&oldid=945212»\nئەم پەڕەیە دواجار لە ٠٠:١٥ی ١١ی ئایاری ٢٠٢٢ نوێ کراوەتەوە.


زەردەشت عەبدولخاق سەرسام بەڕێوەبەری ئاو و ئاوەڕۆی هەولێر بۆ گوڵان: ئەمساڵ دەست بە جێبەجێكردنی پڕۆژەی ڕیسایكڵینی ئاوەڕۆی پارێزگای هەولێر دەكرێت\nگوڵان میدیا January 11, 2022 دیمانەی تایبەت\nیەكێك لەو پڕۆژە ستراتیژی و گرنگانەی بڕیارە لە هەولێر تەندەرینی بۆ بكرێت و بخرێتە بواری جێبەجێكردنەوە، بریتیە لە پڕۆژەی ڕیسایكڵینی ئاوەڕۆی ئەم شارە، وردەكارییەكانی پەیوەست بەم پڕۆژەیە و چەند بابەتێكی دیكەی پەیوەندیدار بوونە تەوەری دیدارێكی گوڵان لەگەڵ زەردەشت عەبدولخالق سەرسام بەڕێوەبەری ئاو و ئاوەڕۆی هەولێر.\n* چەندین ساڵە باس لەوە دەكرێت كە پێویستە پڕۆژەی ستراتیژیی ئاوەڕۆی قورسی هەولێر جێبەجێ بكریت، ئایا ئەم پڕۆژەیە كە ماستەرپلانەكەی چەندین ساڵە تەواو بووە، بە كوێ گەیشتووە؟\n- لە ڕاستیدا ئەمە بابەتێكی هەستیارە، پڕۆژەی ڕیسایكڵینی ئاوەڕۆی پارێزگای هەولێر لە كۆتایی مانگی یەكی ئەمساڵ دەكەوێتە بواری تەندەرین، ئەو پڕۆژەیەش لەلایەن ڕێكخراوی جایكای یابانی و لەسەر ئەو قەرزەی دراوە بە عێراق جێبەجێ دەكرێت، و ئەو بودجەیەی بۆ یەكێك لە بەشەكانی تەرخان كراوە، كە لە خۆی لە هەشت بەش پێكدێت، بریتییە لە 300 ملیۆن دۆلار و هەروەك وتمان ڕێكخراوی جایكای یابانی تەرخانی دەكات، هەر خۆیشی كاری تەندەرینی بۆ دەكات، كۆمپانیا یابانییەكانیش بەشدار دەبن لەم تەندەرینەدا و خۆیان كارەكان جێبەجێ دەكەن. پێشبینی دەكەن كە لە مانگی چواری ئەمساڵدا ئەم پڕۆژەیە بكەوێتە بواری جێبەجێكردن، لە بەر ئەوەی لە مانگی یەك و دوو تەندەر و ئیحالە دەكرێت و لە مانگی چوار پڕۆژەی ڕیسایكڵینی ئاوەڕۆی پارێزگای هەولێر دەكەوێتە بواری جێبەجێكردن، ماوەكەشی بریتییە لە سێ ساڵ، دوو ساڵ دروستكردنە و ساڵی سێیەمیش چاككردنەوە و درێژەپێدانە. دوای ئەوەش ڕێكخراوی جایكای یابانی بڕیاری ئەوە دەدات، ئایا قۆناغی دووەم و سێیەم و چوارەم جێبەجێ دەكات، یان نا. ئێمە دەزانین تا ئێستا ئاوەڕۆی هەولێر لەسەر سیستمی بیر و حەوز ڕۆیشتووە. واتە لە ساڵانی حەفتاكانەوە تا ئێستا لە ماڵەكان و پڕۆژەكانی نیشتەجێبوون و باڵەخانەكان هەر بەم شێوازە ڕۆیشتووە. واتە تا ئێستا ئەو ئاوەڕۆیەی لە هەولێر هەیە، هەر تەنها ئاوەڕۆی بارانە، كە ئاوی سەر شەقام و شۆستە و ئەو ئاوەی لە باڵەخانەكانەوە دێنەخوارەوە، واتە هەولێر ئاوەڕۆی قورسی نییە، ئەمەش یەكەم پڕۆژەیە كە لەم ڕووەوە بۆ شاری هەولێر بكرێت. دەستپێكردنی ئەم پڕۆژەیەش لە گەڕەكی نەورۆز دەبێت و ئەم گەڕەكە ئاوەڕۆی قورسی بۆ دەكرێت و ئەم ئاوەڕۆ قورسەش دەچێتەوە لای توڕەق كە وێستگەی چارەسەركردنی ئاوەڕۆكە لە توڕەقە و وێستگەیەكی گەورەیە كە لە هەشت بەش پێكدێت، ئەو ئاوەش بەرەو گوێڕ و ڕووبار دەڕواتەوە، خۆشبەختانە ئەو ئاوەی چارەسەر دەكرێت، ئاوێكی پاكە و بگرە دەگاتە ئاستی ئاوی خواردنەوە كە زیاتر بۆ كاری كشتوكاڵی بەكار دەهێنرێت.\n* كێشەیەكی دیكەی ئاوەڕۆی هەولێر، گیرانی مەنهۆڵەكان و دزین و بردنی سەری مەنهۆڵەكانە، ئەمەش دەبێتە هۆكاری ئەوەی كە ئاوەڕۆكان بگیرێن، ئایا چۆن مامەلە لەگەڵ ئەم كێشەیە دەكەن و هەڵمەتی پاككردنەوەی مەنهۆڵەكان كەی دەست پێ دەكەن؟\n- هەموو ساڵێك لە وەرزی پاییز لە15ی مانگی 9دا دەست دەكرێت بە پاككردنەوەی گشت چەپەرە و مەنهۆڵەكان تا دەگاتە ئەو ئاوەڕۆیانەی كە دەگیردرێن، ئەمەش بۆ خۆئامادەكردنە بۆ وەرزی زستان و بارانبارین. سەبارەت بە بردنی سەری مەنهۆڵەكان كە ئەو كەسانەی دەیبەن، نازانن گرنگیی ئەو سەرە مەنهۆڵانە چییە و بەم شێوەیە كێشەیەك بۆ هاووڵاتیان دروست دەكەن، لەوانە منداڵ و خەڵك دەكەونە ناو مەنهۆڵەكان و زامدار دەبن. هەروەها ئەو سەرە مەنهۆڵانە بە پارەیەكی زۆر دەكڕدرێن و بردنیان زەرەر و زیانێكی زۆری بۆ خۆیان و هاووڵاتیان بە گشتی هەیە. بە هۆی دزین و بردنی ئەو سەرە مەنهۆڵانە جۆرەها زبڵ و خاشاك دەچێتە ناو مەنهۆڵ و ئاوەڕۆیەكان و لە ئەنجامدا ئاوەڕۆیەكە دەگیردرێت، بەوەش ئاوی ئاوەڕۆكان دەگەڕێتەوە سەر شەقام و كۆڵان و ناو ماڵەكان كە ئەمەش وا دەكات خەڵك و هاووڵاتیان تووشی زەرەر و زیان ببن.\n* سەبارەت بە ئاوەڕۆی باران، ئەمسال دەركەوت كە ئاراستەی ئاوەڕۆكان بە هۆی چەند پڕۆژەیەكەوە گۆڕاوە وئەمەش بووە هۆكاری ئەوەی كە دوو لافاوی گەورە لە هەولێر ڕوو بدەن، ئێوە وەك بەڕێوەبەرایەتیی ئاوەڕۆكانی هەولێر، چ ڕێوشوێنێكتان بەرامبەر ئەو سەرپێچیكارانە وەرگرتووە؟\n- بەڕێوەبەرایەتیی ئێمە كە ئاو و ئاوەڕۆی هەولێرە لە دوو سێكتەر خزمەت بە هەولێر دەكات، یەكێكیان دابینكردنی ئاوێكی سازگار بۆ خواردنەوە و دووەمیان كار لە ئاوەڕۆ، یان ئاوشۆڕكردنی ئاوەڕۆی ماڵان دەكات. وەك ئاماژەمان پێ دا، ئێمە ئاوەڕۆی ماڵانمان نییە، بەڵكو ئەو ئاوەڕۆیانەی هەیە، ئاوەڕۆی بارانە و لە هەندێ گەڕەك و ماڵان هەست دەكرێت، ئاوی گەرماوەكانیان خستووەتە سەر ئەو ئاوەڕۆیانە. سەبارەت بەو لافاوەی لە هەولێر ڕووی دا، ئەوە زەرەر و زیانی لە ناو سەنتەری شار و ئەو شوێنانە نەبوو كە ئاوەڕۆ و مەنهۆڵ و چەپەریان هەبوو، بەڵكو ئەو لافاوە زەرەر و زیانەكانی لەو شوێن و گەڕەك و جێگایانە بوو كە ڕێڕەوە سرووشتییەكانن، ئەو شوێنانەش زیاتر كارەكانیان پەیوەستن بە بەڕێوەبەرایەتیی ئاودێریی هەولێر كە ساڵانە ئەو ڕێڕەوانە خاوێن دەكەنەوە و ئەو شوێنانەی ئاوەڕۆ و مەنهۆڵ و چەپەریان لێ نەبێت، ئەوە پەیوەستن بە فەرمانگەی دیكە. سەبارەت بەو ئیجرائاتانەی كراوە، ئەوە بە بڕیاری جەنابی پارێزگار و لێژنەی دەرخستنی ڕاستییەكان پاش بەدواداچوون و لێكۆڵینەوەی ورد كەسانێك دەستگیر كران و لێكۆڵینەوەكان لەسەر زیاتر دەرخستنی ڕاستییەكان و دۆزینەوەی كەسانی سەرپێچیكار بەردەوامە، سەرپێچییەكانیش چەند بوارێك دەگرێتەوە، وەك ئەوەی كە پڕۆژەیەكی وەبەرهێنان بێت لەسەر ڕێڕەوی سرووشتی دروست كرابێت، یان گۆڕینی ئاراستەی ڕێڕەوەكە بێت، یان زێدەڕۆیی هاووڵاتیان بێت لە سەر ڕێڕەوەكان، یان فڕێدانی زبڵ و پاشماوە بێت لەسەر ڕێڕەوە سرووشتییەكان، یان دروستكردنی باخچە و باڵاخانە بێت لەسەر ڕێڕەوەكان. ئەمانە هەر هەمووی هۆكار بوون كە بەربەست دروست بكەن لە بەردەمی ڕۆیشتنی ئاوەكە، هەرچەندە لە چاوەڕوانیی كەسدا نەبوو ئەو بارانە بەو شێوەیە زیاد لە ڕاددە زۆر بێت، كە بووە هۆكاری لافاوەكە و وەك ئەوە وابوو كە بەنداوێك بە سەر هەولێردا شكابێت، یان بەردەرابێت، چونكە ئاوەكە لە ئاست و ڕێژەی خۆی زۆر زیاتر بوو لە ماوەی كاتێكی زۆر كەمدا، ئەمەش وای كرد، لە زوورگەكانی تاراین و دارەتوو و بنەسڵاوە كە شوێنەكانیان 600مەتر بەرزترە لەو شوێنانەی بەر لافاوەكە كەوتن، زەوییەكانی ئەو ناوچانەش نەكێڵدرابوون كە بتوانێت زیاتر ئاوەكە لە خۆ بگرێت، ئێمەش وەك فەرمانگەكانی شاری هەولێر بەتایبەت لەگەڵ ئاودێری و سەرچاوەكانی ئاو هاوكاری و هەماهەنگیمان لە نێواندا هەیە و، لە پاش ئەو لافاوەوە پەیوەندییەكانمان زیاتر پتەوتر كردووە بۆ لابردنی بەربەستەكان و دۆزینەوەی ئەو كێشە و گرفتانەی هەبوون.\n* لەسەر ئاستی پارێزگای هەولێر لێژنەیەك بۆ دەرخستنی ڕاستییەكان سەبارەت بە لافاوی ئەم دواییە دروست كرا، ئایا ئەو لێژنەیە كام ڕاستییانەی دەرخست، بۆ ئەوەی هاووڵاتیان بیزانن؟\n- ئەو لێژنەیە لە لێكۆڵینە و بەدواداچوونەكانی خۆی بەردەوامە و لە بەش بەشی كارەكان كار دەكات، بۆ زیاتر دەرخستنی ڕاستییەكان و دۆزینەوەی سەرپێچییەكان و هۆكاری لافاوەكە و ڕێژەی ئەو ئاوەی هاتووە چەندە، تا چەند دەستی مرۆڤی تێدایە لە دروستبوونی لافاوەكە، واتە سرووشتی بووە و یان لایەنێك هەبووە لە سەرووی یاساوە كاری كردبێت و ببێتە هۆكاری لافاوەكە. بۆیە لێژنەكە لە هەموو هۆكار و ڕاستییەكان دەكۆڵێتەوە، لەپاشان ڕاپۆرتی خۆی بەرز دەكاتەوە. باوڕی من وایە ڕاپۆرت لەلایەن لێژنەكە بەرز كراوەتەوە و چاوەڕوانی دەرئەنجامەكانین بگاتە شوێنی خۆی، لە پاشان ئیجرائاتەكان بكرێن.\n* هاوكات لەگەڵ پڕۆژەی ئاوەڕۆی قورسی هەولێر باس لەوەش دەكرا، دووبارە ئاوەڕۆكە پاك بكرێتەوە و ئاوەكەی بەكاربهێندرێت بۆ كشتوكال، ئایا ئەم پڕۆژەیەش لەگەل پڕۆژەی ئاوەڕۆی قورسی هەولێر لە بەرنامەدایە؟\n- ئێمە وەك بەڕێوەبەرایەتیی ئاو و ئاوەڕۆی هەولێر ئەو شوێنەی كە دەستنیشانمان كردووە بۆ یەكەی چارەسەركردنی ئاوەڕۆی هەولێر لە خوارووی شاری هەولێرە، لەو خاڵەی كە ئاوەڕۆی قورسی هەولێر دەچێتە دەرەوە كە شوێنەكەش دەشتایی و تەختە و خەڵكێكی زۆر كاری كشتوكاڵی تێدا دەكات، ئەو ئاوەڕۆیەی لەو وێستگەیەی خوارووی شاری هەولێر ڕێسایكڵینی دەكەینەوە، 100% شیاوە بۆ ئەوەی لە كاری كشتوكاڵی بەكاربهێندرێت.\n* چ بەرنامەیەكتان بۆ پاككردنەوەی بەستە و كەندەكانی ئاوی بارانی هەولێر بەتایبەتی پیرەبەست و بەستی گردیش هەیە، لەم لافاوەدا لە چ شوێنێك هەست بە كێشە كرا لەو دوو بەستەدا هەبێت؟\n- دوای ئەو لافاوە كە لە شاری هەولێر ڕووی دا، ئەوە پاككردنەوەی ئاراستەكانی ئاوی سرووشتی، و هەردوو بەستەكە بە هەرەوەزی و هەماهەنگیی نێوان هەموو فەرمانەگەكانی شاری هەولێر وەك بەڕێوەبەرایەتیی ئاو و ئاوەڕۆ و ئاودێر و سەرۆكایەتیی شارەوانی و هەر شەش شارەوانی و كۆمپانیاكانی كەرتی تایبەت بە ئامێرەكانیان و چەندین شوێنی دیكە ئەنجام دران، لە هەر شوێنێك زبڵ و خاشاك و زێدەڕۆیی هەبێت لادراون، لە هەندێ شوێن پردی فریاكەوتن دانراوە بەتایبەتی بۆ پەڕینەوەی هاووڵاتیان لە چەند گوندێكی ناوچەكە كە ئاو لەو شوێنانە بە تیژی دەڕوات. و دەتوانم بڵێم ئێستا هەولێر و دەوروبەری و لەو شوێنانەی لافاوی تێدا ڕووی داوە، هاتوونەتەوە سەر باری ئاسایی خۆی.\n* چیتان بۆ كەناڵی كۆڕنیش لە بەرنامەدایە و پاككردنەوە و ڕێكخستنەوەی لە چ قۆناغێكدایە؟\n- كەناڵی كۆڕنیش لەلایان بەڕێوەبەرایەتیی ئاودێری هەولێر بە هەماهەنگی لەگەڵ بەڕێوەبەرایەتیی ئاو و ئاوەڕۆی هەولێر خاوێنكردنەوە و چاككردنەوەكانی هەموو بۆ ئەنجام دراوە، تەنانەت ئێستا لەبەرنامەدایە لە هەندێ شوێنی ئەو كەناڵە ئاوەڕۆی سندوقی بۆ دروست بكەین، كە پێویستە بۆ ئەو ماڵ و گەڕەكانەی لێی نزیكن، لەلایەكی دیكەوە لە باخەمرە لە ماوەی تەنیا 12 كاتژمێر توانیمان پردێكی شەش چاوەیان بۆ دابنێین كە بۆ پەڕینەوەی خەڵكی گوندی باخەمرەیە و لە پشت شاری زێڕین پردێكی چوار چاویمان بە تیرەی هەر یەكێكیان 120 سانتیمەتر دروست كردووە.\nپڕۆژەی ڕیسایكڵینی ئاوەڕۆی\nبەڕێوەبەری ئاو و ئاوەڕۆی هەولێر\nمەنسوور موعەدەل پڕۆفیسۆری كۆمەڵناسی لە زانكۆی ماریلاند بۆ گوڵان: گۆڕانكاریی بەرچاو لە تێڕوانین و بەهاكانی گەلان و كۆمەڵگەكانی ڕۆژهەڵاتی ناوەڕاستدا ڕوویان داوە\nدكتۆر محەمەد شوكری سەرۆكی دەستەی وەبەرهێنانی كوردستان بۆ گوڵان: ئەم ساڵ گەورەترین پڕۆژەی گەشتیاری و نیشتەجێبوون و پیشەسازی جێبەجێ دەكرێت\nدكتۆر سەرۆ دزەیی سەرۆكی یەكێتی بەڵێندەرانی هەولێر بۆ گوڵان: ئەم ساڵ چاوەڕوانی بەگەڕخستنی پڕۆژەكانی حكومەتین و داواكارین شایستە داراییەكانی بەڵێندەرانیش بدرێتەوە\nسیپان شێروانی ئەندامی خولی پێنجەمی ئەنجومەنی نوێنەرانی عێراق بۆ گوڵان: سەرۆك بارزانی داوای لێ كردین پرسە دەستوورییەكانی گەلی كوردستان ئەولەوییەتی كارەكانمان بێت\nدكتۆر شاخەوان عەبدوڵا جێگری سەرۆكی پەرلەمانی عێراق بۆ گوڵان: پێش بڕیارەكەی دادگای فیدڕاڵی خۆمان وەك سەرۆكایەتیی پەرلەمان كارەكانی پەرلەمانمان ڕاگرتبوو\nمەنسوور موعەدەل پڕۆفیسۆری كۆمەڵناسی لە زانكۆی ماریلاند بۆ گ...\nدكتۆر محەمەد شوكری سەرۆكی دەستەی وەبەرهێنانی كوردستان بۆ گو...\nدكتۆر سەرۆ دزەیی سەرۆكی یەكێتی بەڵێندەرانی هەولێر بۆ گوڵان:...\nسیپان شێروانی ئەندامی خولی پێنجەمی ئەنجومەنی نوێنەرانی عێرا...\nدكتۆر شاخەوان عەبدوڵا جێگری سەرۆكی پەرلەمانی عێراق بۆ گوڵان...


ڕاپۆرت و شیکاری – Page 7 – تۆڕی میدیایی خەڵک\nمانچستەر یونایتد بەرامبەر بەرشلۆنە پشت بە (٦) خەسڵەتی هونەری ناوازە دەبەستێت !\nخەڵک سپۆرت تیروپشکی قۆناغی چارەکی کۆتایی خولی یانە پاڵەوانەکان ئەنجامدرا و یانەی مانچستەر یونایتد لەو قۆناغەدا کەوتە بەرامبەر یانەی بەرشلۆنە. زۆرینەی هەواداران و شارەزایانی بواری تۆپی...\n(٨) هۆکار له‌پشت شکستی پڕۆژه‌ی پاریس سانت جێرمانه‌وه بوون له پاڵه‌وانێتیه ئه‌وروپیه‌کاندا!\nخه‌ڵک سپۆرت بۆ جاری سێیه‌م له‌سه‌ریه‌ک یانه‌ی پاریس سانت جێرمانی فه‌ره‌نسی له‌قۆناغه یه‌کلاکه‌ره‌وه‌کانی خولی یانه پاڵه‌وانه‌کانی ئه‌وروپا به‌رامبه‌ر یانه‌ی مانچسته‌ر یونایتد ماڵئاوایی کرد. ڕۆژنامه‌ی “مارکا”ی ئیسپانی...\nپێنج چارەسەری تاکتیکی، بەهۆیەوە سۆلاری و ڕیاڵ مەدرید دەتوانن سەرکەوتن بەدەست بهێنن\nخەڵک سپۆرت یانەی ڕیاڵ مەدرید بۆ بەدەستهێنانی ئەنجامێکی گونجاو لە کلاسیکۆی جامی شا بەرامبەر بەرشلۆنە پێویستی بە پێنج چارەسەری تاکتیکیە. ئەمشەو کلاسیکۆی گەڕانەوەی قۆناغی نیوەی کۆتایی...\nچیرۆکی (کارلۆس کایزەر) ئەو یاریزانە فێڵبازەی (٢٤) ساڵی بەبێ گۆڵ و ئەسیست تێپەڕاند !\nنوسینی: عیماد نوح کارلۆس هینریکی “کایزەر” یاریزانێکی بەڕازیلی بووە، هەر لە منداڵیەوە کەسێکی زیرەک و فێڵباز بووە و لە ژیانی وەرزشییدا یاری بۆ ١٠ یانە کردووە،...\nهەشت بۆندی گەورە لە زستاندا ئیمزاکران و هاوین پەیوەندی بە یانە نوێیەکانیانەوە دەکەن\nخەڵک سپۆرت گواستنەوەی یاریزانان لە میریکاتۆی زستانەی ٢٠١٨دا پەلەکردن و لەهەمان کاتدا دواکەوتنی پێوە دیاربوو، هۆکارەکەش ئەوەیە کە نرخی یاریزانان زیاد لەڕادەی ئاسایی بەرزبۆتەوە و یانەکان...\nپێنج جیاوازی نێوان کۆتا کلاسیکۆ و کلاسیکۆی کۆپا دێل رێ، ڕەنگە جیاوازی دروست بکات !\nخەڵک سپۆرت هاندەرانی بواری تۆپی پێ بەپەرۆشەوە چاوەڕوانی کلاسیکۆی جامی شای ئیسپانیا دەکەن، کە بڕیارە چوارشەممەی داهاتو لە یاریگای “کامپ نو”ی تایبەت بە یانەی بەرشلۆنە ئەنجام...\n(وێنه‌کانیان ببینه) ئه‌و ئه‌ستێرانه‌ی له تۆپهێنانه‌وه بوون به یاریزان له یانه‌یه‌کی گه‌وره !\nخه‌ڵک سپۆرت زۆرێکن ئه‌و یاریزانانه‌ی له سه‌ره‌تاکانیانه‌وه له یاریگای یانه گه‌وره‌کان تۆپهێنه‌ره‌وه بوون، به‌ڵام له‌گه‌ڵ تێپه‌ڕبونی کات و هه‌وڵ و ماندوبونیاندا ئاستیان به‌شێوه‌یه‌ک هه‌ڵکشاوه که له‌ئێستادا...\n(ساوزگه‌یت خرایه لیسته‌وه) کێ جێگه‌ی مۆرینیۆ ده‌گرێته‌وه؟ سۆڵسکایه‌ر ئاماده‌یه و پاڵێوراوی به‌هێزتر هه‌یه\nخه‌ڵک سپۆرت تائێستا گۆنار سۆڵسکایه‌ری نه‌رویجی ڕاهێنه‌ری یانه‌ی مانچسته‌ر یونایتد پێیه‌کانی له یاریگای “ئۆڵدترافۆرد” وه‌ک راهێنه‌رێکی هه‌میشه‌یی توند نه‌کردووه و سه‌رچاوه‌کان چه‌ندین ڕاهێنه‌ریان بۆ ئه‌و پۆسته...\nده‌توانن یه‌کلاکه‌ره‌وه‌ی نازناوه‌که بن؟ مه‌ترسیدارترین هێرشبه‌رانی جامی نه‌ته‌وه‌کانی ئاسیا بۆ ساڵی ٢٠١٩\nخه‌ڵک سپۆرت جامی ئاسیای ٢٠١٩ له ٥/١ ده‌ست پێده‌کات و سه‌رجه‌م چاوه‌کان ته‌رکیز ده‌خه‌نه سه‌ر وڵاتی ئیمارات که بڕیاره چالاکیه‌کانی ئه‌م پاڵه‌وانێتیه گه‌وره‌یه له‌خۆبگرێت. ئاستی هه‌ڵبژارده‌کان...\nدوای مۆرینیۆ له مانچسته‌ر یونایتد چی گۆڕاوه ؟ (٧) هۆکار له‌پشت شۆرشی سۆڵسکایه‌ره‌وه‌یه…\nخه‌ڵک سپۆرت پاش دوورخستنه‌وه‌ی جوزێ مۆرینیۆی پورتوگالی و له شه‌و و ڕۆژێکدا گۆنار سۆلسکایه‌ری نه‌رویجی وه‌ک ئه‌وه‌ی داره جادوییه‌که‌ی هاری پۆته‌ری به‌ده‌سته‌وه بێت مانچسته‌ر یونایتدی له...\nژینگە11 مانگ پێش ئێستا


ئیرادەی گەلی رزگاریخواز، ویتۆی رووس و چینی بێبایەخ كرد\nدووشەممە, 30. 7. 2012\tسۆما یەزدانپەنا\nلە مانگی مارسی 2011 – وە كوردانی رزگاریخوازی رۆژئاوای كوردستان و عەرەبە ئازادیخوازەكانی سوریا، بە دەستی بەتاڵ و بە بێ پشتیوانی دەرەكی، دەستیان دایە دەستی یەك و خوێنیان حەڵاڵی رزگاری و ئازادی نیشتمانەكەیان كرد.\nهەر لە سەرەتاوە لە لایەن رژیمی بەشار ئەسەد – ەوە زۆر بێ بەزەییانە كەوتنە بەر پەلامار.\nچەندین سیاسەتوانی وەك مەشعەل تەمۆ و هەزاران كورد و عەرەبی ئەو وڵاتە بە بەرچاوی هەواڵنێرە ناوچەیی و جیهانییەكانەوە لە خوێن دەگەوزان.\nبابەتی بەتاك و بەكۆمەڵكوشتنی خەڵكی سیڤیلی رۆژئاوای كوردستان و عەرەبەكانی سوریا بە دەستی هێزەكانی بەشار ئەسەد بووەتە وێردی زمانی میدیاكانی جیهان.\nئەمە لە حاڵێكدایە كە تەپڵەكانی پارێزگاری لە مافەكانی مرۆڤ لە ئورووپا و ئامریكا، بەردەوام لە كوتاندایە.\nشاندەكانی رێكخراوی نەتەوە یەكگرتوەكان بۆ پێشگرتن لە بەشار ئەسەد و رژیمەكەی هەر حەفتە و لە وڵاتێك كۆدەبنەوە، كەچی زۆر بە ئاسانی ویتۆكانی دەوڵەتانی "رووس و چین" لە چركەساتێكدا دەنگی پارێزەرانی مافەكانی مرۆڤ كپ دەكات و دەرفەتی سەر لە نوێ بە بەشار ئەسەد و رژیمەكەی بۆ درێژەدان بە كۆمەڵكوژییەكانی دەدات. كەچی بۆ لادانی حوسنی موبارەك لە میسر و قەزافی لە لیبیا، ئەم هەموو بێنەو بەردەیەی نەویست.\nئایا بەڕاستی هۆكارەكانی موداخلە نەكردنی مرۆڤدۆستانی جیهانی و هێزەكانی ناتۆ لە سووریا و چاوپۆشییان لە رژانی خوێنی دەیان هەزار مرۆڤی بێتاوان كە تاكو ئەوڕۆش بەردەوامە، تەنیا لەسەر بنەمای ویتۆی چین و رووسە؟\nبەڵام وێرای ئەم هەموو بێ هەڵوێستییە كوردانی رزگاریخوازی رۆژئاوا و گەلی ئازادیخوازی سووریا، وێڕای هەستكردن بەو راستییانە و دڵنیابوون لەوەی كە دەوڵەتانی ئوروپا و ئامریكا دەكرێ لە پشتی پەردە، لەسەر حسابی خوێنی ئەوان، سازش لەگەڵ چین و رووس و تەنانەت ئێرانیش بكەن، بەڵام بوێرانە درێژەیان بە راپەڕین دا و بە بێ پاڵپشتی دەرەكی توانییان چەندین شاری كوردستان و سووری لە ژێر حوكمی رژیمەكەی بەشار ئەسەد رزگار بكەن.\nبەمەش سەلماندیان كە ئیرادەی گەلی رزگاریخواز، ویتۆكانی رووس و چین – ی بێبایەخ كرد.\nبە سەرنجدان بەو راستییانەی كە باسم كرد، پێویستە ئێمەی گەلی رۆژهەڵاتی كوردستانیش و ئازادیخوازانی ئێرانیش بە كەڵك وەرگرتن لە ئەزموونی رۆژئاوای كوردستان و سووریا، خۆمان بۆ وەها هەلومەرجێك ئامادە بكەین و ئیرادەی گەل بكەین بە هەوێنی راپەڕین و رزگاری.\nلەو پێناوەشدا سەرەكیترین بەرپرسیارێتییەك كە دەكەوێتە ئەستۆی هەموو لایەكمان هەنگاو هەڵێنانەوەیە بۆ یەكریزكردنی هێزە كوردییەكان و دروستكردنی یەكێتی بەكردەوەی هەموو پێكهاتەكانی گەلی كوردە.\nلەبیرمان نەچێت یەكەم شاری رۆژئاوای كوردستان واتەشاری عفرین كە لە 18/7/2012 رزگار كرا، دوابەدوای یەكریزكردنی هێزە كوردییەكانی رۆژئاوای كوردستان بوو، كە لە هەولێر و لەسەر دەستی بەڕێز: كاك مەسعود بارزانی هاتە ئاراوە كە دیارە ئەوەش ویستی كۆمەڵانی بەرفراونی خەڵكی رۆژئاوای كوردستان بوو.


کورد دژی ئاک پارتی دەنگ بە ئەکرەم ئیمام ئۆغڵۆ دەدات - Mehr News Agency\n17 pûşperê 2019 - 11:55\nNews Code 26976\nکورد دژی ئاک پارتی دەنگ بە ئەکرەم ئیمام ئۆغڵۆ دەدات\nهاوسەرۆکی پارتی دیموكراتی گەلان (هەدەپە) لە توركیا رایگەیاند: لە هەڵبژاردنی سەرۆك شارەوانی شاری ئیستانبوڵ-دا دەنگ دەدەن بە كاندیدەكەی پارتی گەلی كۆماری دەدەن.\nبە راپۆرتی ئاژانسی هەواڵی مێهر، سەزای تەمەللی، هاوسەرۆكی پارتی دیموكراتی گەلان (هەدەپە) لەمیانی لێدوانێكیدا رایگەیاند: "لە بەرامبەر هەریەك لە ئاكپارتی (پارتی داد و گەشەپێدان) و مەهەپە (پارتی نەتەوەیی توركیا)دا ئەكرەم ئیمام ئۆغڵو هەیە، بەو هۆیەوە دەچینە سەر سندوقەكانی دەنگدان و دەنگدەدەین بە ئیمام ئۆغڵو".\nئاماژەی بەوەشكرد: "لە هەڵبژاردنی سەرۆك شارەوانیەكاندا كە 31ی مانگی ئازار بەڕێوەچو، نادادپەروەریەكی زۆر ئەنجامدرا، هەر ئەو كاتە وتمان لەو ناوچانەدا كە دەتوانین بە تەنها سەركەوتن بەدەستبهێنین سەركەوتو دەبین، لەو ناوچانەش كە دەزانین ناتوانین زۆرینە بەدەستبهێنین، هەوڵدەدەین دیموكراسی تێیدا دەسەڵات بگرێتە دەست".\nتەمەللی وتیشی:"لە هەڵبژاردنەكانی پێشوودا و لە زۆرینەی ناوچەكاندا هەوڵمانداوە لایەنە دیموكراتخوازەكان سەركەوتوبن، لەو هەوڵەشماندا سەركەوتوبوین، هەدەپە و كورد و خانەنشینان و ژنان و گەنجان سەركەوتو بون، هەربۆیە بە هەمانشێوە لە هەڵبژاردنەكەی 23ی حوزەیراندا سەركەوتو دەبین، چونكە ئەو ململانێیە لە پێناو دیموكراسیدایە".


ئێران كۆمەكی دارایی بۆ 60 ملیۆن هاووڵاتی وڵاتەكەی تەرخان دەكات – تۆڕی میدیایی خەڵک\n2019/11/18 - 7:38 PM\nسەرۆكی ڕێكخراوی پلاندانان و بودجەی ئێرانی، دەستكردن بە پێدانی كۆمەكی گوزەران و بڕینەوەی پارە بۆ هاووڵاتیانی وڵاتەكە ڕادەگەیەنێت، كە لە وەجبەی یەكەمدات بۆ نزیكەی 20 ملیۆن كەس دەبێت و لە نیوەشەوی ئەمشەوەوە دەخرێتە سەر ئەژماری بانكییان.\nئەمڕۆ دوو شەممە، محەمەد باقر نۆبەخت، سەرۆكی ڕێكخراوی پلاندانان و بودجەی ئێرانی لە پەراوێزی كۆبوونەوەی لە بارەگای بودجە ڕایگەیاند، “كۆمەكی دارایی بۆ گوزەران و ژیان لە یەكەم وەجبەدا بۆ 20 ملیۆن ئێرانی تەرخان دەكرێت و لە وەجبەی دووەمیشدا 20 ملیۆنی تر لە كۆتایی ئەم هەفتەیە كۆمەكەكە وەردەگرن و تا یەك شەممەی داهاتووش، 20 ملیۆن هاووڵاتی تر كۆمەكی دارایی بۆ دابینكردنی بژێوییەكانی ژیان وەردەگرن”.\nبە وتەی نۆبەخت، “لەو ڕێگەیە و لەماوەی یەك هەفتەدا، بڕە داراییەكان دەخرێنە سەر ئەژماری 60 ملیۆن هاووڵاتی ئێرانی”.


ناڤالنی لە بەردەم مەترسی مەرگدا\nناڤالنی لە بەردەم مەترسی مەرگدا\nپزیشکانی روسیا لەبارەی دۆخی تەندروستی ئەلێکسی ناڤالنی هۆشداری دەدەن و باس لەوە دەکەن رۆژ بە رۆژ باری تەندروستی ناڤالنی خراپتر دەبێت، دواین راپۆرت و ئەنجامی پشکنینە پزیشکییەکانیش ئەوە پیشان دەدەن کە دەکرێت لە هەر ساتێکدا گیان لەدەستبدات.\nئەلێکسی ناڤالنی ماوەی سێ هەفەتەیە لە زینداندا مانی لە خواردن گرتووە و لەبەردەم ئەگەری تێکچوونی تەواوەتی باری تەندروستی و گیانلەدەستداندایە.\nیەکێک لە پزیشکەکانی ناڤالنی بە ناوی (Yaroslav Ashikhmin) کە لە بواری نەخۆشییەکانی دڵدا پسپۆڕی هەیە لە هەژماری خۆی لە تۆڕی کۆمەڵایەتی فەیسبووک نووسیویەتی، ئەنجامی پشکنینەکانی ناڤالنی دەریانخستووە کە ئاستی پۆتاسیۆمی زۆر بەرزبووەتەوە، ئەمەش ئاماژەیە بەوەی کە دەکرێت لە هەر ساتێکدا توشی نۆبەی دڵی بکات.\nپزیشکەکە بە باسکردن لە پشکنینێکی دیکەی ناڤالنی هۆشداری دەدات و دەڵێت، بەپێی ئەنجامی پشکنینەکان، ئاستی کریاتین لە جەستەی ناڤالنیدا زۆر بەرز بووەتەوە، ئەمەش مەترسیدارە و دەکرێت ببێتە هۆی وەستانی گورچیلەکانی و بەمەش رووبەڕووی مردنی بکاتەوە.\n(Anastasia Vasilyeva) کە پزیشکی تایبەتی ناڤالنییە و لە هەمان کاتیشدا سەرۆکی سەندیکای هاوپەیمانی پزیشکانی روسیایە، لە تویتەری خۆیەوە باس لە دۆخی تەندروستی ناڤالنی دەکات و ئەنجامی پشکنیەکانی بۆ رای گشتی ئاشکرا دەکات.\nباس لەوەش دەکات، ئەنجامی پشکنینەکان مەترسیدارن و ئەگەر هەیە گورچیلەکانی بوەستێت.\nچەند رۆژێکی ماوە\nئەو پزیشکە ئاماژەی بەوەش کردووە، بەهۆی ئەوەی کە دەبێت بە خێرایی و بەپەلە پزیشک ناڤالنی ببینێت و چاودێری نەخۆشییەکانی بکات، داواکاریی ئاڕاستەی بەڕێوەبەرایەتی زیندانەکەی کردووە.\nداریای کچی ناڤالنیش لە تویتەری خۆیەوە داوای لە بەرپرسان کردووە کە رێگە بدەن پزیشکەکان باوکی ببینن.\nیەکێکی دیکە لە کەسە دیارەکان لەبارەی تەندروستی ناڤالنییەوە هۆشداری داوە (Kira Yarmysh)ە کە لە ناڤالنییەوە نزیکە و سکرتێری رۆژنامەوانییەتی، لە هەژماری خۆیەوە لە فەیسبووک نووسیویەتی، ناڤالنی لە ماوەی سێ هەفتەی مانگرتنەکەیدا ١٥ کیلۆ کەمی کردووە.\nکەسە نزیکەکەی ناڤالنی بە جدییەتەوە باس لە ئەگەری مەرگی سەرکردە ئۆپۆزسیۆنەکەی روسیا دەکات و ئاماژەی بەوە کردووە، "لە کاتێکدا خەڵک لە بەکارهێنانی وشەی مردن سڵ دەکەنەوە، ناڤالنی رووەو مەرگ دەچێت، چەند رۆژێکی ماوە. بابەتەکە تەنها بە کاتەوە بەستراوەتەوە، پارێزەرەکانیشی ناتوانن بیبینن و کەسیش نازانێت دۆخی چۆنە."\nرووە و زیندان و مەرگ\nئەلیکسی ناڤالنی دیارترین کەسایەتی دیاری ئۆپۆزسیۆنی روسیا و دژبەری ڤلادیمێر پوتنی سەرۆکی وڵاتە. دوای ژەهرخواردکردنی کە کاریگەری کردە سەر سیستمی دەماریی، ماوەی پێنج مانگ لە ئەڵمانیا چارەسەری وەرگرت، دوای باشبوونەوەی و سەرەڕای ئەوەی دەیزانی دەستگیر دەکرێت گەڕایەوە روسیا، لە ١٧ی کانونی دووەمی ئەمساڵ لەلایەن پۆلیسی روسییەوە دەستگیرا و زیندانی کرا.\nحکومەتی روسیا بە ژەهرخواردکردنی ناڤالنی تۆمەتبار دەکرێت و وڵاتانی رۆژئاواش داوای لێکۆڵینەوە دەکەن، بەڵام کۆشکی کریملن بە توندی سەرجەم تۆمەتەکان رەتدەکاتەوە و دەڵێت، دوور و نزیک پەیوەندییان بە ژەهرخواردکردنی ناڤالنییەوە نییە.\nبەشێک لەو پشکنینانەی لە تاقیگەکانی وڵاتانی ئەوروپا ئەنجام دراون پیشانی دەدەن کە سەرچاوەی ژەهرەکەی ناو جەستەی ناڤالنی روسیایە.\nدوای دەستگیرکردنی لە روسیا، ناڤالنی دادگایی کرا و بە دوو ساڵ و نیو زیندانیی سزا درا.\nبەهۆی دروستبوونی ئازار لە پشتیدا و بێهەستیی لە قاچەکانیدا، ناڤالنی داوای بینینی پزیشکەکانی کردبوو، بەڵام داواکەی لەلایەن بەڕێوەبەرایەتیی زیندانەکەیەوە رەتکرایەوە.\nبەهۆی رەتکردنەوەی داواکەیەوە، ئەلێکسی ناڤالنی، لە رۆژی ١٦ی ئازاری رابردووەوە دەستی بە مانگرتن کردووە.\nرۆژی شەممە ٧٠ نووسەر و کەسایەتی دیاری جیهانی کە دیارترینیان بریتی بوون لە (Benedict Cumberbatch, Henry Louis Gates Jr., Orhan Pamuk, Vanessa Redgrave, J.K. Rowling) نامەیەکی کراوەیان ئاڕاستەی ڤلادیمێر پوتن کرد و داوایان کرد گەرەنتی ئەوە بدات کە بەپەلە چارەسەر بۆ ناڤالنی بکرێت.


چەند ڕۆژێک پێش بەستنی کۆنفرانسێکی گرینگ لەبارەی فەرمانڕەوایی کۆچکردن، عێراق چەند پەیمانێکی گرینگ دەدات بۆ باشترکرتدنی فەرمانڕەوایی کۆچکردن | نەتەوە یەکگرتووەکان له عيراق\nبەغدا – تۆڕی نەتەوە یەکگرتووەکان بۆ کۆچ لە عێراق دەستخۆشی دەکات لە پابەندبوونی حکوومەتی عێراق بە باشترکردنی فەرمانڕەوایی کۆچکردن لە چەند ڕۆژی پێش بەستنی کۆڕبەندی هەڵسەنگاندنی کۆچی نێودەوڵەتی (IMRF)کە لە ١٧-٢٠ دەبەسترێ و تێیدا پێداچوونەوە دەکرێ بە پێشوەچوونەکان لە جێبەجێکردنی واژوونامەی جیهانی بۆ کۆچ (GCM).\nعێراق یەکەم وڵاتە لە ڕۆژهەڵاتی ناوەڕاست و باکووری ئەفریقیا کە پێداچوونەوەیەکی نیشتیمانی خۆویستانە (VNR) پێشکەش بکات کە ئەمە بریتییە لە پوختەیەکی پێشوەچوونەکانی هەر وڵاتێک بەرەو جێبەجێکردنی ئامانجەکانی واژوونامەی جیهانی کۆچ. عێراق هەروەها یەکەم وڵاتە لە هەرێمەکە کە ژمارەیەک پەیمانی پێشکەوتنخوازیش بدات لەو بارەوە.\nلە ڕێکەوتی ١٠ مایس، گرووپی کارکردنی تەکنیکی کۆچکردنی سەر بە حکوومەتی عێراقی لە بەغدا کۆ بوویەوە و تاوتوێی کۆڕبەندی هەڵسەنگاندنی کۆچی نێودەوڵەتی (IMRF) و ئەولەویەتەکانی فەرمانڕەوایی کۆچکردنیان کرد. گرووپەکە هەروەها تاوتوێی پشتڕاستکردنەوەی پێداچوونەوەی نیشتیمانی خۆویستانە (VNR) کرد، کە ڕەشنووسەکەی بەپاڵپشتی تۆڕی نەتەوە یەکگرتووەکان بۆ کۆچ نووسراوەتەوە.\nعێراق یەکێکە لەو وڵاتانەی کە واژوویان کردووە لەسەر واژوونامەی جیهانی بۆ کۆچ (GCM) کە یەکەمین ڕێککەوتننامەی نێو حکوومەتەکانە بۆ ڕوومالکردنی هەموو ڕەهەندەکانی کۆچی نێودەوڵەتی بە شێوازێکی گشتگیر. عێراق هەروەها ئەندامە لە دەستپێشخەریی ولاتە پاڵەوانەکان. ئەمە مانای وایە عێراق پاڵپشتی دەکات لە واژوونامەی جیهانی کۆچ لەڕێگەی پێشاندانی سەرکردایەتی و بەشداریکردن لە پرۆسە فرەلایەنەکان.\nگرووپی کارکردنی تەکنیکی کە چەندان وەزارەت لە خۆ دەگرێت پابەندی خۆی پێشان داوە بۆ حەوت پایمانی پەیوەندیدار بە سیاسەت بەپشتبەستن بە دەرەنجامەکانی پێداچوونەوەی نیشتیمانی خۆویستانە (VNR) و ئەو چالاکییانەی لەژێر دەستە تایبەتییەکانی گرووپی تەکنیکی کۆچ جێبەجێ کراون. پەیمانەکانیش ئەمانەن:\nلە ئەولەویەتدانانی کۆچ، ژینگە، گۆڕانی کەش و هەوا لەلایەن گرووپی کارکردنی تەکنیکی\nباشترکردنی کۆکردنەوە و بەڕوەبردنی داتای کۆچ\nبەدواداچوون بۆ هەڵسەنگاندنی فەرمانڕەوایی کۆچ\nفرەوانکردن و بەهێزکردنی میکانیزمی ئیحالەی نیشتیمانی بۆ گێڕانەوە (ئاوارەکان و گەڕاوەکان لە دەروەی ولات)\nپەیوەندیکردنێکی داینامیکی لەگەڵ ڕەوەندی عێراقی لە دەرەوە\nبەسیستەمکردنی بەڕێوەبردنی ناسنامە لەڕێگەی جێبەجێکردنی سیستەمی ئیلکترۆنیی بەڕێوەبردنی کەیسی گەڕانەوە.\nکارکردنی باشتر لە بواری بەڕێوەبردنی سنووری پێکبەستراو\nحکوومەتی عێراق شاندێک دەنێرێت بۆ کۆڕبەندی هەڵسەنگاندنی کۆچی نێودەوڵەتی و بەشداری دەکات لە هەموو چالاکییە سەرەکییەکانی کۆڕبەندەکە، لەوانەش دانیشتنەکان، دیبەیتی سیاسەتی کۆچ، لەگەڵ دیبەیتی گشتی کە تێیدا جاڕنامەیەکی تایبەت بە پێشوەچوونی گشتی پەسەند دەکرێت.\n"نزیکەی چوار ساڵ تێپەڕیوە لەوەتەی عێراق واژووی لەسەر واژوونامەی جیهانی بۆ کۆچ کردووە لە ساڵی ٢٠١٨. پارساڵ ئێمە لەنێو یەکەمین حکوومەتەکان بووین لە ڕۆژهەڵاتی ناوەڕاست و باکووری ئەفریقیا کە پێداچوونەوەیەکی نیشتیمانی خۆویستانە (VNR) بۆ جێبەجێکردنی واژوونامەی جیهانی بۆ کۆچ تەواو بکەین." کەریم النوری، جێگری وەزیری کۆچ و کۆچبەرانی عێراقی وای گوت لە میانەی کۆبوونەوەی گرووپی کارکردنی تەکنیکی.\n"کۆڕبەندی هەڵسەنگاندنی کۆچی نێودەوڵەتی (IMRF) دەرفەتێکی باشە بۆ ئێمە کە پێشانی بدەین عێراق وڵاتێکی بەهێزە و پابەندە بە جێبەجێکردنی واژوونامەی جیهانیی کۆچ، و دەستکەوتەکان بخەینە ڕوو. [حەز دەکەین] بە هەموو هاوبەشان ڕابگەیەنین کە عێراق لەم دەستپێشخەرییەدا ئامادە و بەهێز دەبێت."\nلەم چەند ساڵی ڕابردوودا، هەنگاوی گرینگ نراون بەرەو باشترکردنی سیاسەتی کۆچ لە عێراق، بەتایبەتی لەڕێگەی داڕشتنی ستراتیجیەتی کۆچی نیشتیمانی. تۆڕی نەتەوە یەکگرتووەکان بۆ کۆچ خۆشحالە بە پاڵپشتیکردنی حکوومەتی عێراق لە بەجێگەیاندنی پەیمانەکانی لەبارەی واژوونامەی جیهانی کۆچ لە چوار ساڵی داهاتوو.


یه‌كه‌م/ كورد و بودجه\nعێراق وه‌ك ده‌وڵه‌تێكی دوای قۆناغی ململانێ و جه‌نگ، كاتێك له دایك ده‌بێت، به ناسروشتی له دایك ده‌بێت. راستییه‌كه‌ی ده‌بێ بڵێین دروست ده‌كرێت و له دایك نابێت. پرۆسه‌ی له‌دایكبوون جیاوازه و هه‌ڵگری مانا و رێسا و بنه‌مای تره.\nدروستكردنی ده‌وڵه‌ت و هه‌ر دامه‌زراوه‌یه‌كی تر، پرۆسه‌یه‌كی تره، به‌تایبه‌ت كاتێك هێزێكی كۆلۆنیاڵ بۆ مه‌به‌ست و به‌رژه‌وه‌ندی و كۆمه‌ڵێك هاوكێشه‌ی هه‌رێمی و نێوده‌وڵه‌تی، چوارچێوه‌ی ده‌وڵه‌ته‌كه دروست ده‌كات و پێكهاته كۆمه‌ڵایه‌تی و جیۆگرافییه‌كانی ناوی داده‌ڕێژێته‌وه. عێراق كاتێك دروست ده‌كرێت، كورد وه‌ك گرووپێكی ئیتنیكی و یه‌كه‌یه‌كی ئۆتۆنۆم له‌ناو ئه‌و ده‌وڵه‌ته‌دا له‌حیم/چه‌سپ ده‌كرێت و هه‌وڵ ده‌درێت بتوێنرێته‌وه.\nلكاندنی كورد له‌ناو ئه‌م چوارچێوه یاسایی و جیۆگرافی و كۆمه‌ڵایه‌تییه‌دا كه ده‌وڵه‌ته به‌زۆر و به‌بێ ویستی خۆی ده‌بێت. ئه‌م رووداوه وه‌هایه كه كورد له ده‌ره‌وه‌ی خواست و خه‌یاڵ و بیركردنه‌وه‌ی خۆی، به زۆر ده‌كرێت به عێراقی، به‌بێ ئه‌وه‌ی پرۆسه‌ی عێراقیبوون و نیشتمانسازی، پیشوه‌خته هیچ زه‌وینه‌سازی و كار و نه‌خشه‌یه‌كی بۆ ئاماده‌كرابێت و كێشرابێت.\nله هه‌ناوی ئه‌م رووداوانه‌دا، كێشه و ململانێی تازه دێنه كایه‌وه. كێشه‌ی درێژخایه‌ن و ره‌ق، دوورمه‌ودا و ستراتیجی. دیاره یه‌كێك له‌و كێشانه پرسی دابه‌شكردنی داهات و پاره و به زمانی ئابووری بودجه‌یه. ده‌وڵه‌تی عێراق به‌رده‌وام كێشه‌ی بودجه و كێشه‌ی دووباره دابه‌شكردنه‌وه‌ی داهاتی به زمانێكی سیاسی داڕشتووه‌ته‌وه و مانا و وێنه و راڤه‌ی تایبه‌تی پێ به‌خشیوه.\nله دوای رووخانی به‌عسه‌وه له ٢٠٠٣، ئه‌م كێشه‌یه شێوه‌ی تر وه‌رده‌گرێت. ده‌چێته ناو یاساكانه‌وه. له‌ناو ده‌ستووردا ده‌ناسرێ و باش ده‌كرێت و وێنه و سكێچی سیاسی و یاسایی بۆ بنیات ده‌نرێت، به‌ڵام ناتوانرێ مامه‌ڵه‌ی ده‌ستووری و یاسایی له‌گه‌ڵدا بكرێت. به‌غدا و ده‌سته‌بژێری سیاسی به‌شێوه‌ی تر به‌كاری دێنن، ئاراسته‌ی ده‌كه‌ن و ده‌یجووڵێنن. دیاره تا ئێسته كورد و بودجه دوانه‌یه‌كی هه‌ره پڕ كێشه و نه‌سازن به‌لای حكوومه‌تی عێراقه‌وه.\nدووه‌م/ ناوچه دابڕێنراوه‌كان\nله ده‌ستووردا چیڕۆكێك دروست كراوه به‌ناوی ناوچه كێشه له‌سه‌ره‌كان، گوایه شریتێكی جیۆگرافی و جیۆسیاسی درێژ هه‌یه له نێوان هه‌رێمی كوردستان و ده‌وڵه‌تی عێراق كه كێشه‌ی له‌سه‌ره، به‌ڵام له بنه‌ڕه‌تدا ناوچه‌كه، جیۆگرافیا، كه‌شوهه‌وا و هه‌موو پێكهاته و تایبه‌تمه‌ندییه جیۆپۆڵه‌تیكییه‌كانی كوردین و سه‌ربه نه‌ته‌وه‌ی كوردن. دیاره ده‌ستوور وه‌ك په‌یمانێكی كۆمه‌ڵایه‌تی مۆدێرن بۆ رێكخستنی پێوه‌ندی نێوان هاووڵاتی و ده‌سه‌ڵات، رۆڵی گرنگ و تایبه‌ت ده‌بینێت، به‌ڵام ئه‌وه‌ی له ده‌ستووری عێراقی وه‌ك (ناوچه‌ی كێشه‌له‌سه‌ر) وێنا كراوه و داڕێژراوه، تێكشكاندنی پێوه‌ندی نێوان دوو گرووپ و پێكهاته‌ی سه‌ره‌كی ناو ده‌وڵه‌تی عێراقه.\nسه‌ره‌ڕای ئه‌وه‌ی ده‌وڵه‌تی عێراق له هه‌موو ساته‌وه‌ختێكدا یاریی سیاسی و دیپلۆماسی به‌و ماده ده‌ستوورییه و بابه‌ته ستراتیجییه ده‌كات، هه‌ر له ناونانی وه‌ك ناوچه‌ی كێشه‌له‌سه‌ر تا ده‌گاته قۆناغه‌كانی جێبه‌جێكردنی وه‌ك ئه‌وه‌ی له ده‌ستوور ئاماژه‌ی بۆ كراوه و هێڵه گشتی و ستراتیجییه‌كانی بۆ نه‌خشێنراوه. پێده‌چێت هۆكارێكی سه‌ره‌كی یاریكردن به‌و پرسه، پرۆسه‌ی له ناسنامه‌خستن و به‌تاڵكردنه‌وه‌ی پڕۆژه‌ی نیشتمانسازی و ده‌وڵه‌تسازی بێت له عێراق، كه یه‌كێكه له‌و پڕۆژه مۆدێرنانه‌ی هه‌ر له سه‌ره‌تای له‌دایكبوونی عێراقه‌وه دوا ده‌خرێت و پشتگوێ ده‌خرێت، نه‌تونراوه بكرێ به به‌شێك له گه‌شه‌پێدانی سیاسی و كۆمه‌ڵایه‌تی و فه‌رهه‌نگی، وه‌ك چۆن ده‌وڵه‌تی هاوچه‌رخ و مه‌ده‌نی له‌سه‌ر ئه‌م كۆڵه‌گانه‌دا وه‌ستاوه و شێوه ژیانێكی خۆشگوزه‌رانی بۆ ئه‌ندامانی دابین كردووه و به‌رهه‌م هێناوه.\nسێیه‌م/ شنگال و عێراق\nشنگال ناوه‌ندێكی گرنگی ستراتیجییه. هه‌رسێ ئه‌كته‌ری هه‌رێمی كوردستان، حكوومه‌تی ناوه‌ند و ده‌وڵه‌تی سوریا به‌یه‌كه‌وه ده‌به‌ستێته‌وه. ماوه‌یه‌ك له‌مه‌وبه‌ر حكوومه‌تی هه‌رێمی كوردستان و به‌غدا له‌سه‌ر دووباره به‌ڕێوه‌بردنی شنگال و گه‌ڕاندنه‌وه‌ی سه‌قامگیری رێك ده‌كه‌ون. به‌ڵام تا ئێسته ناوه‌ڕۆك و خاڵ و به‌ند و ته‌وه‌ره‌كانی ناو رێككه‌وتنه‌كه وه‌ك خۆی جێبه‌جێ نه‌كراوه.\nبه‌غدا به‌هۆی كۆمه‌ڵێك فاكته‌ره‌وه نه‌یتوانیوه هه‌نگاوه سه‌ره‌تاییه‌كانی جێبه‌جێكردنی رێككه‌وتننامه‌كه بخاته بواری جێبه‌جێكردنه‌وه! دۆسیه‌ی شه‌نگال، فره‌ڕه‌هه‌ند و ئاڵۆزه. پێوه‌ندی به دۆخی هه‌رێمی و پێوه‌ندییه هه‌رێمایه‌تییه‌كانی ناوچه‌كه‌وه هه‌یه. توركیا و ئێران به ناوچه‌یه‌كی هه‌ره ستراتیجی و جیۆسیاسی لێی ده‌ڕوانن، به‌تایبه‌ت كاتێك هیلالی شیعی وه‌ك پڕۆژه‌یه‌كی جیۆسیاسی ده‌یه‌وێت شنگال وه‌ك كۆریده‌ر و ناوچه‌ی تێپه‌ڕ و گه‌یشتن به پانتایی تری جیۆپۆڵه‌تیكی به‌كاربهێنێت و سوودی گرنگ و گه‌وره‌ی لێ وه‌ربگرێت.\nشنگال له دیدی توركیاوه پڕه له هه‌ڕه‌شه و ده‌رفه‌ت. ئاماده‌بوونی هێزی تر به‌لای توركیاوه جێی هه‌ڕه‌شه و مه‌ترسییه. مه‌ترسی به‌مانای ئه‌وه‌ی هه‌لومه‌رجێك دروست بكرێت ده‌وڵه‌تی عێراق پاڵ به‌هێزه دژه توركیاكانه‌وه بنێت له شنگال بمێننه‌وه و خۆیان رێكبخه‌ن و ببن به هێزێكی خاوه‌ن پانتایی، جیۆگرافیای سیاسی و كه‌ره‌سته‌ی جه‌نگ. له‌گه‌ڵ ئه‌مانه‌شدا، توركیا شنگال وه‌ك ده‌رفه‌ت ده‌بینێت بۆ هاتنه ژووره‌وه‌ی زیاتر و مانه‌وه و خۆسه‌پاندنی و نزیكبوونه‌وه‌ی له جیۆگرافیای سوننی له عێراقدا.\nته‌واوی ئه‌م سیناریۆیانه ئاسان و ساده نابن، به‌تایبه‌ت هه‌ردوو ئه‌كته‌ر (ئێران و توركیا) خاوه‌ن زۆرینه‌ی ره‌گه‌زه ستراتیجییه‌كانن هه‌ر له مێژوو و جیۆگرافیاوه وه‌ك ره‌گه‌زی ستراتیجی نه‌گۆڕم، تا سوپا و سه‌رباز و دیپلۆماسی و ئابووری، وه‌ك ستراتیجی گۆڕاو.\nله‌ناو ئه‌م تێكه‌ولێكه سیاسییه هه‌رێمییه، عێراق وه‌ك لاوازترین ئه‌كته‌ر ده‌بینرێ و ده‌رده‌كه‌وێت. ناتوانێ خۆی بكات به ناوه‌ندی بڕیار و ئاسایش و ته‌ناهی و سنوور و سه‌روه‌ری و ره‌گه‌زه‌كانی تری ده‌وڵه‌ت.


كازمی: ژ بەر گەندەلیێ خزینەكا نیڤ ڤالا بۆ حكومه‌تا نۆكه مایە – Malame\nكازمی: ژ بەر گەندەلیێ خزینەكا نیڤ ڤالا بۆ حكومه‌تا نۆكه مایە\nMalame 19 ئایار، 2020\n200 به‌رى ده‌مه‌كێ كێم\nمستەفا کازمی د گۆتارەکێ دا کو د ڕۆژنامەیێن عێراقی دا بەلاڤبوویە ڕاگەھاندیە ، کەفتمە سەر خزینەکا نیڤ ڤالا و دبێژیت ژی ، “ئەو مانۆرێن ل پشتی پەروەردێ دھێنە کرن دێ ئاستەنگان بۆ تمامکرنا کابینەیا نوو دروستکەن”.\nگۆتارەکا مستەفا کازمی سەرۆک وەزیرێن نوو یێ عێراقێ ، د ھەژمارەک ڕۆژنامێن عێراقی دا بەلاڤبوویە، د گۆتارێ دا کازمی بەحسا وێ یەکێ دکەت، ” پشتی ۱۷ سالان د رەوشەکێ داینە کو سەروەریا مە کێم و کورت و جھێ گومانێ یە ، ئاخا ولاتێ من ھندە دێ بیتە گۆرەپانا ھەڤرکیێن ولاتێن دی و ئاسایشا وەلاتیێن مە دبن گەفێ دایە، ئەڤ ژی تنێ ب سەدەما داعش و شانێن نڤستی نینە ، بەلکی ب سەدەما وان چەکانە کو لدەرڤەی چارچۆڤەیا دەولەتێ نە.\nئەو یەک ژی گۆتیە، بێکاری بوویە دیاردەک کو ناھێتە کۆنترۆلکرن ، ژمارا بێکاران ب تایبەت د ناڤا دەرچوویان دا گەھشتیە ئاستەکێ کو چ جار نەگەھشتیێ.\nدبێژیت ژی، ئەو سامانێ کۆ ۱۷ سالێن دەربازبوویی چوویە ناڤا خزینا عێراقێ ، بەشا وێ یەکێ دکر ، ژ نووڤە ولات بھێتە ئاڤاکرن و سندۆقا داھاتی بھێتە دروستکرن ، لێ گەندەلیێ ژناڤبر و ھندەک ب ئاشکرا بۆ دەرڤەی ولاتی ھاتە برن.


ئەرسەلان پاشی مردنی جەلال و نەوشێروان ئەوجا کەوتە دوان!\nThursday, 01.20.2022, 9:18\nنووسینەوەی مێژووی جوڵانەوەی کوردیی باشوور، بە شێوەیەکی گشتی هەتا کۆتایی هەشتاکان و تا سەرەتایی نەوەتەکانی سەدەی ڕابردوو، لەژێر کۆنتڕۆڵی سەرانی پارتی و یەکێتی و سەرانی پارتە کوردییەکانی دی باشوور و بە تەوجیهی کەسی یەکەمی نێو حزبەکان دەنووسرایەوە. ئەمە ببوو بە کولتوور، تاکوتەرا نەبێت کەس ئەو زاتەی نەبوو دەست بۆ پێنوس بەرێت بۆ ئەوەی لە دیدی خۆیەوە ڕووداوەکان بگێڕێتەوە، لە ئەنجامدا ئەو دیاردەیە کاردانەوەی هەبوو لەسەر ئەوەی کە زۆربەی ڕووداوەکانی کە لە بەرژەوەندیی سەرانی پارتەکانی باشووردا نەبوو، نەخرا سەر کاغەز، مێژوویەک بەرهەم هات، کە پڕاوپڕ لە دڕۆ و شاردنەوەی ڕاستییەکان و بەشانوباڵ هەڵگوتنی سەرانی پارتەکانی باشوور، خۆلادان لە مەسەلەی هەڵگرتنی لێپرسراوەتی مێژووی لە هەڵگیرساندنی شەڕی براکوژی و ئاشبەتاڵی ١٩٦٦ و ١٩٨٨ و هەقیقەتی بەکارهێنانی بزوتنەوەیی ڕزگاریی نیشتمانیی لە باشووری وڵات بۆ بەرژەوەندیی و مەرامی تایبەتی و پارە و دەستتێکەڵاوکردن لەگەڵ دەزگە هەواڵگریەکانی ساواک، ئیتیلاعات، ئیستخباراتی سوریی و عیراقی و میتی تورکیی و بە پێش سوپای داگیرکەران کەوتن.\nلەو قۆناغە مێژوویە دیاریکراوەدا مەسعود بارزانی کتێبی ( البارزانی و الحرکة التحریة الکردیة) کە پێکهاتبوو لە سێ بەش، نەوشێروان مستەفا ئەمین ( لە کەناری دانابووە بۆ خڕەی ناوزەنگ) تا دەگات (بە پەنجەکان یەکتری دەشکێنن) و هیتر لەنێو بەرژەوەندیپەرستان و ئەو خەڵکانەی کە لە نزیکەوە ئاگاداری ڕووداوەکان نەبوون، ڕەواجی زۆری هەبوو، بەڵام بۆ کەسانێک کە لە نزیکەوە لەگەڵ ڕووداوەکان ژیا بوون، دەیانزانی ئەو کتێبانە بەچی نەفەسێک و مەرامێک و بۆ پاراستنی چی جۆرە بەرژەوەندییەک بە پەلە نووسرایەوە و خرا بازاڕی باشووری کوردستان. بێگومان نووسینەوەی هەر بابەتێک کە لەسەر بیناغەی پاراستنی بەرژەوەندیی و دەستکەوت بێت، تەمەنی کورت دەبێت و بەرژەوەندییەکان کە گۆڕانی بەسەردا هات ئەوجا نووسینی هەمان نووسەر پەردە لەسەر کارەکەی خۆی هەڵدەداتەوە، بۆ نمونە، دوای قوڵبوونەوەی کێشەکانی نێوان جەلال تاڵەبانی و نەوشێروان مستەفا ئەمین، گەلێک ڕاستی هەبوو نەوشێروان لەسەر ڕووداوەکان و کەسایەتی جەلال تاڵەبانی ئەوجا ئاشکرای کرد، کە سەد پلە جیاواز بوو لەگەڵ ئەو جۆرەی کە لە کتێبەکانی پێش ئەو گرفتانە وەسفی جەلال تاڵەبانی و گێڕانەوەی ڕووداوەکانی کرد بوو لە کتێبەکانی کە لە سەرەتای نەوەتەکان چاپ کرا بوو، هەروها جەلال تاڵەبانی کاتێک کە بەرژەوەندییەکانی وای دەخواست کە جۆرێک باس لە مالی مەلا مستەفا بکات باش دەیانیکوتی نمونە " البارزانی و مخطاتە الامپریالیە"، بەڵام دواتر کە بەرژەوەندییەکانی گۆڕاو و ویستی ببێ بە سەڕۆک کۆماری عیراق، بە جۆرێکی دی وەسفی ماڵی مەلا مستەفای دەکرد، لەکاتی هێنانەوەی تەرمی بارزانی لەنێو حەشامەتێکدا مەسعود بارزانی دەستی جەلال تاڵەبانی بەرزکردوە و گوتی: ئەوەش کوڕی بارزانییە، ئەوەی سەیر بوو جەلال تاڵەبانی ئەو وەسفەی قبوڵ بوو.\nلە قۆناغی دوای شاخدا واتە دوای کۆڕەوی ساڵی١٩٩١ بە پەلە گەلێک لەوانەی کە بە پیاوی سەرانی پارتی و یەکێتی ناسرا بوون لەسەر کولتووری جاران، بەگوێرەی بەرژەوەندیی ئەو کاتەیان، دەستیان کرد بە هۆنینەوەی ڕووداوەکان و بیرەوەریەکانیان. ئەو کات جەلال تاڵەبانی، نەوشێروان مستەفا و مەسعود بارزانی لە ئەوپەڕی بەهێزیدا بوون، کە بە قۆناغی زێرینی مێژووی ژیانی سیاسییان هەژمار دەکرێت، بەتایبەتی لە ڕووی پێگەی جەماوەریی و پشتیوانیی نێودەوڵەتی، بوونی دەسەڵات بۆ بەخشینی پۆست و پارەی گشتی، بۆیە ئەو جۆرە نووسەرانە بۆ پاراستنی بەرژەوەندیی ماددیان و ترسنۆکی، بە ڕاشکاوانە ڕای خۆیان لەسەر ڕووداوەکان، کەسایەتی لێپرسراوانی ینک و پدک دەرنەبڕی ئەوانیش لە بازنەی نووسینەکانی لێپرسراوانی نێو پارتی و یەکێتی نووسینەکانیان دەخولایەوە. لە ئاکامدا ئەوەی ئەوان نووسیانەوە پڕ بوو لە درۆ گوتن.\nلە هەمان قۆناغدا بە هێوری بەتایبەتی هەندێک لە پێشمەرگەی سادەی هەشتاکان ئەو ڕێچکەیان شکاند، بوێرانە دەستیان بە نووسیەنەوەی ڕووداوەکانی کە ئەوان لە نزیکەوە لە شاخدا لەگەڵی ژیابوون و لە لاپەڕەی ڕۆژانەی بیرەوەریەکانیان تۆماریان کردبوو کردیان بە کتێب و بڵاویان کردەوە، کە گێڕانەوەکانیان گەلێک جیاواز بوو بە بەراورد بە گێڕانەوەی لێپرسراو و نووسەرەکانی دەوروبەریان کە بەگوێرەی بەرژەوەندیی و مەبەستی تایبەتی ڕووداوەکانیان داڕشتبوو.\nئاشکرایە هەندێک نووسەری دی هەبوون، لە ترسان چاوەڕێ بوون جەلال تاڵەبانی و نەوشێروان مەستەفا بمرن، ئینجا ئەوان ڕووداوەکانی شاخ لە توێی کتێبکدا بگێرێنەوە و خۆیان بکەن بە پاڵەوان و فریشتە، نمونەی ئەو جۆرە نووسەرانەش لەبەرچاون کە پەڕتووکەکانیان لەو چەند ساڵەی ڕابردوودا بڵاوکرایەوە.\nجیاوازی بنەڕەتی نێوان بەرژەوەندیی و نووسین ئەوەیە، کە نووسین لەسەر کاغەز هەمیشە وەک خۆی دەمێنێتەوە و ناگۆڕێ، بەڵام بەرژەوەندیی بەگوێرەی گۆڕانی دۆخی سیاسی، کۆمەڵایەتی و ئابووریی هەمیشە لە گۆڕانە، بۆیە هەر نووسەرێک بکەوێتە ئەو داوەوە ، دواتر مەحاڵە بتوانێت خۆی لەو تەڵەیە ڕزگار بکات، خۆی لە نووسینەکانی بێبەری بکات و هەرگیز پینەوپەڕۆ دادی نادات.\nهەندێک لەوانەی کە لە سەرەتایی نەوەتەکان بیرەوەری و ڕووداوی شاخیان کردوە بە کتێب، ئێستا لێ پەشیمانن و ناتوانن خۆیانی لێ بێبەری بکەن، ناشتوانن دوای چارەکە سەدەیەک بێن ئەو کتێبانە دەستکاری بکەن، بۆیە ئێستا دەیانەوێت لە ڕێگەی ئەوەی یەکێک هەڵبژێرن و چاوپیکەوتنیان لەگەڵدا بکات، بە حیلە شەرعی ئەوەی ئەو کات نەیانوێراوە بیڵێن یان درۆیان فەرمووە، ئێستا بیدرکێنن و ڕاستی بکەنەوە! باشترین نمونە ئەرسەلان بایزە، دوای چەند ساڵێک لە مردنی نەوشێروان مستەفا، ئەوجا ترسی ڕەویەوەو لە کتێبەکەی ئیسماعیل کوردە کە لە ساڵی ٢٠١٩دا بڵاوکراویەوە باسی کەسایەتی نەوشێروان مستەفا دەکات و دەڵێت:\n" نەوشێروان کابرایەکی قسە ڕەقی ڕووشکێن بوو، پێی گوتوم، تۆ دواکەوتوویت و لە شارێکی دواکەوتوش هاتوویت. منیش دەسەڵاتی ئەوم نەبوو و دوو فرمێسک لە چاوانما هاتەنە خوارەوە، بۆێ دواتر من خۆم لە جەلال تاڵەبانی نزیک کردەوە".\nکاتێک کە ئەرسەلان بایز بەژەوەندییەکانی وای دەخواست کە بەجۆرێکی دی بوون بە پیاوی جەلال تاڵەبانی وەسف بکات، هەرگیز بە جەلال تاڵەبانی نەدەگوت، کە من لەبەرئەوەی نەوشێروان تڕۆی کردوم بۆیە بووم بە پیاوی تۆ، بەڵکو بەبۆنە و بێبۆنە هەمیشە دەیگوت، من هەر جەلالی بووم و هەر جەلالیش دەمێنم و کەی جەلال تاڵەبانی مرد منیش واز لە یەکێتی دەهێنم، هەر کاتێکیش بیویستبا دژایەتی کادیرێک بکات لای جەلال تاڵەبانی دەیگوت ئەوە لە خەتی نەوشێروان کار دەکات.\nئەرسەلان بایز لەدوای کۆڕەو بیرەوەری شاخی لەتوێی کاتێبکێکدا بڵاوکردەوە، بەهیچ جۆرێک ئاماژەی بە شێکردنەوەی کەسایەتی نەوشێروان نەکردبوو و نەیوێرابوو بەم جۆرە وەسفی بکات، لەو کتێبەدا قەت نەیگوتوە کە ئەو نەیوێراوە لە ڕووی نەوشێروان بوەستێت و لە ترسان وەک منداڵ گریاوە! سەیر لەوەدایە ئەرسەلان بایز باسی قۆناغێک دەکات، کە پێشمەرگەی سادە لە تیپەکان حکومەتی بەعسیان هێنابووە هەژاند و دەبابەیان قوت دەدا، بە هەزاران کەس بوێرانە بەرەو پەتی سێدارە هەنگاویان دەنا، بەهەزاران کەس لەبەرئەوەی کەسوکاری پێشمەرگە بوون ماڵیان بە بیلدۆزەر دەروخێنرا، بەهەزاران کەس لە زیندانەکانی بەعسدا بێسەر و شوێن بوون، کەچی ئەو لەو پەنا شاخانە وەک منداڵ گریاوە و نەیوێراوە وەڵامی نەوشێروان بداتەوە! هەکە بۆخۆت داوەشێت زەلام بۆ خۆت و چ خەباتگێرێک و پێشمەرگەیک بوویت، پەندێک لە کوردیدا هەیە دەڵێت: "کورد بدوێنە خۆی مەحکەمەی خۆی دەکات"! لە کۆتاییدا دەبێت بڵێین، ئافەرین ترس زێتر لە پەنجا ساڵ ڕابوەستی، تا نەوشێروان بمرێت، ئەوجا تۆ جورئەت بکەیت قسەی دڵی خۆت بکەیت و قسە بە نەوشێروان بڵێیت!؟\nکتێبی "ژیان و خەباتی سیاسی د.ئەرسەلان بایز لە چاوپێکەوتنێکی مێژووییدا" ئیسماعیل کوردە چاوپێکەوتنەکەی سازداوە و لە ساڵی ٢٠١٩ دەدا لە چاپ کراوە..


ئاستی هۆشداری بەرزکرایەوە، باڵیۆزخانەکانی ئیسرائیل داخران | ROJnews\nئاستی هۆشداری بەرزکرایەوە، باڵیۆزخانەکانی ئیسرائیل داخران\nپێنجشەممە, 31 أكت 2019 - 11:04\nدوابەدوای تۆمەتبارکردنی ئیسرائیل و ئەمریکا لەلایەن ڕێبەری ئێرانەوە بۆ دەستێوەردان لە دۆخی عێراق و لۆبنان، ئیسرائیل ئاستی هۆشداریی لە باڵیۆزخانەکانی وڵاتەکەی لە ناوچەکە بەرزکردەوە، هاوکات بەهۆی ناڕەزایەتی دەربڕینی کارمەندانەوە، سەرجەم باڵیۆزخانەکانی ئیسرائیل لە جیهان داخران.\nناڕەزایەتی و خۆپێشاندانەکانی عێراق و لوبنان جگە لە حکومەتەکانیان ڕوو لە ئێرانە و داوا دەکەن هەژموونی و دەستێوەردانی ئێران لە وڵاتەکەیان ببڕدرێتەوە، کاربەدەستانی ئێرانیش ئەمریکا و ئیسرائیل بەوە تۆمەتبار دەکەن کە خۆپیشاندەرانیان دژی ئێران هانداوە.\nبە گوێرەی ڕاگەیاندنەکانی ئیسرائیل، بەهۆی مەترسی هێرشی ئێران و لایەنگرانی بۆسەر ناوەندە دیپلۆماتییەکانی ئەو وڵاتە، ئەوەش دوای ئەوەی عەلی خامنەیی ڕێبەری ئێران، بە تایبەت ئیسرائیل و ئەمریکای بە هاندانی خۆپیشاندەرانی عێراق و لوبنان دژی ئێران تۆمەتبار کرد، ئاستی هۆشداری لە باڵیۆزخانەکانی ئیسرائیل لە ناوچەکە بەرزکرانەوە.\nلەلایەکی دیکەشەوە کارمەندانی سەرجەم باڵیۆزخانەکانی ئیسرائیل لە جیهان، مانگرتنیان ڕاگەیاند و هەموو باڵیۆزخانەکان داخران، هۆکاری ئەو مانگرتنە و داخستنی باڵیۆزخانەکان دەگەڕێتەوە بۆ نارەزایەتی کارمەندان لەدژی بڕیاری وەزارەتی دارایی ئیسرائیل بۆ بەرزکردنەوەی باج.


پەیامی هاوبەشی یه‌كیه‌تیی پیشه‌یی مامۆستایان و ڕێكخراوه مه‌ده‌نییەکانی كوردستان بەبۆنەی ١٠ی خاکەلێوە\n11:38 - 9 خاکەلێوه 2721\nیه‌كیه‌تیی پیشه‌یی مامۆستایانی كوردستانی ئێران و كۆمه‌ڵێک له ڕێكخراوه مه‌ده‌نییەکانی كوردستانی ڕۆژهه‌ڵات، به‌بۆنه‌ی ١٠ی خاكه‌لێوه ڕۆژی شه‌هیدانی كوردستان په‌یامێکی هاوبه‌شیان بڵاو کردەوە و وەفادارییان بە ڕێبازی کۆمار نوێ کردەوە.\nخه‌ڵكی تێكۆشه‌ری كوردستان!\nمامۆستایان و چالاكانی فه‌رهه‌نگی!\nله ١٠ی خاكه‌لێوه‌ی ١٣٢٦ی هه‌تاوی پێشه‌وا ''قازی محه‌ممه‌د'' سه‌ركۆماری كوردستان له‌گه‌ڵ ''سه‌دری قازی'' ئه‌ندامی مه‌جلیسی شورای میللیی ئێران و یه‌كه‌م ئه‌ندام پارلمانی كورد و ''سه‌یفی قازی'' وه‌زیری به‌رگریی كۆماری كوردستان له مه‌یدانی چوارچرا له‌لایه‌ن ڕێژیمی ''حه‌مه ڕه‌زا'' په‌هله‌وی له سێداره دهران.\nپیشه‌وا و هاوڕێیانی كه دامه‌زرێنه‌ری یه‌كه‌م كۆماری دێموكراتیكی كوردی له ناوچه‌ی پڕ كێشه و ئاڵۆزی ڕۆژهه‌ڵاتی نێوەڕاست بوون و ببوو به جێگای هێوای كوردان، له‌لایه‌ن دوژمنانی ئازادی به زه‌بری هێزی نیزامیی ڕێژیمی شای ئێران ڕووخێندرا.\nئێمه قوتابییانی قوتابخانه‌ی چوارچرا له یه‌كیه‌تیی پیشه‌یی مامۆستایان و ڕێكخراوه مه‌ده‌نییه‌كانی كوردستانی ڕۆژهه‌ڵات له ڕۆژی شه‌هیدانی كوردستاندا له‌گه‌ڵ ڕێباز و مه‌كته‌بی پێشه‌وا په‌یمانی وه‌فاداری به ڕێبازی كۆمار نوێ ده‌كه‌ینه‌وه كه ئێمه‌ش وه‌ک پێشه‌وای سه‌ردار؛ یان سه‌ربه‌دار ده‌بین یان مه‌شخەڵی ئازادیی سه‌ركه‌وتن له هه‌موو شار و گوندێكی كوردستان هه‌ڵ ده‌كه‌ین.


◄ Result: Found 1.486, page 1 of 149 Items per page: 🗐 1 🗐 5 🗐 10\n👁 This item has been viewed 115 times\n👩 “دەستدرێژی سێکسی لە سلێمانی گەیشتووەتە ئاستێکی مەترسیدار” | Group: Womens Issues | Articles language: 🏳 کوردیی ناوەڕاست\n 📡 Website | 🏳 کوردیی ناوەڕاست | ژن مەگەزین\n➕ Added by (Jiwan O Ehmed) on Nov 12 2019 1:40PM\n👌 This article has been reviewed and released by (Hawrê Baxewan) on Nov 12 2019 2:00PM\n✍ This item recently updated by (Jiwan O Ehmed) on: Nov 12 2019 10:02PM\n👁 This item has been viewed 1,300 times\n📅 03-01-2020 - رۆژی کوژرانی قاسم سلێمانی و ئەبومەهدی موهەندیس ℹ | Group: Dates & Events | Articles language: 🏳 کوردیی ناوەڕاست\n 📡 Website | 🏳 کوردیی ناوەڕاست | ماڵپەری ئەی ئێن ئێف نیوز - 03-01-2020\n👌 This article has been reviewed and released by (Benaz Jola) on Dec 31 2019 11:22PM\n✍ This item recently updated by (Hawrê Baxewan) on: Jan 3 2020 8:38PM\n📷 Photo file 1.0.2 55 KB Jan 3 2020 7:42PM Hawrê Baxewan\n📷 Photo file 1.0.1 84 KB Dec 31 2019 11:08PM Hawrê Baxewan\n📅 04-04-2020 - تووشبوویەکی تری کۆڕۆنا لە سلێمانی گیانی لەدەستدا ℹ | Group: Dates & Events | Articles language: 🏳 کوردیی ناوەڕاست\n 📡 Website | 🏳 کوردیی ناوەڕاست | ماڵپەری ئەی ئێن ئێف نیوز - 04-04-2020\n 📡 Website | 🏳 کوردیی ناوەڕاست | ماڵپەری رووداو - 04-04-2020\n 📡 Website | 🏳 کوردیی ناوەڕاست | ماڵپەری پوک میدیا - 04-04-2020\n 📡 Website | 🏳 کوردیی ناوەڕاست | ماڵپەری کوردستان 24 - 04-04-2020\n 📡 Website | 🏳 کوردیی ناوەڕاست | ماڵپەری رۆژنیوز - 04-04-2020\n🏙 Cities: ⚪ Batman\n👌 This article has been reviewed and released by (Benaz Jola) on Apr 4 2020 8:48PM\n✍ This item recently updated by (Hawrê Baxewan) on: Apr 5 2020 6:38PM\n👁 This item has been viewed 45,165 times\n📷 Photo file 1.0.1 53 KB Apr 4 2020 9:13PM Hawrê Baxewan\n📅 09-06-1963 - مەنعەتەجەولەکەی سلێمانی (رۆژە رەشەکە) ℹ | Group: Dates & Events | Articles language: 🏳 کوردیی ناوەڕاست\n 📕 Book | 🏳 کوردیی ناوەڕاست | هاوڕێ باخه‌وان - لێکۆڵینه‌وه‌یه‌ک له‌سه‌ر راپه‌ڕینه‌که‌ی به‌هاری 1991ی باشووری کوردستان - چاپی یه‌که‌م - هۆڵندا - 1994. لاپەڕە: 17\n 📕 Book | 🏳 کوردیی ناوەڕاست | کریس کۆچیرا - مێژووی کورد له سه‌ده‌ی 19 و 20 دا - وه‌رگێڕانی محه‌مه‌دی ره‌یانی - چاپی یه‌که‌م - چاپخانه‌ی کارون - تاران - 1369ی هه‌تاوی. لاپەڕە: 366\n 📒 Magazine | 🏳 کوردیی ناوەڕاست | مه‌ڵبه‌ند - بڵاوکراوه‌یه‌کی مانگانه‌ی رۆشنبیریی گشتییه - ژ80 و81 - له‌نده‌ن - مایی 1997. لاپەڕە: 13\n✍ This item recently updated by (Hawrê Baxewan) on: Jun 9 2019 11:06AM\n👁 This item has been viewed 14,588 times\n📷 Photo file 1.0.1 98 KB Aug 30 2010 11:20AM Hawrê Baxewan\n📊 100 خانی نایاسایی بەخێوکردنی ئاژەڵ لە سلێمانی ڕوخێندران | Group: Statistics and Surveys | Articles language: 🏳 کوردیی ناوەڕاست\n 📡 Website | 🏳 کوردیی ناوەڕاست | ماڵپەڕی دواڕۆژ - 10-05-2017\n➕ Added by (Hawrê Baxewan) on May 10 2017 9:07AM\n✍ This item recently updated by (Hawrê Baxewan) on: May 10 2017 9:08AM\n👁 This item has been viewed 4,636 times\n📊 11 گەنج لە شەڕە ئاوەکەی سلێمانی دەستگیر دەکرێن | Group: Statistics and Surveys | Articles language: 🏳 کوردیی ناوەڕاست\n➕ Added by (Hawrê Baxewan) on Aug 11 2013 5:59PM\n✍ This item recently updated by (Manu Berzincî) on: Dec 1 2013 11:56AM\n👁 This item has been viewed 13,218 times\n📷 Photo file 1.0.1 138 KB Aug 11 2013 5:59PM Hawrê Baxewan\n📝 110 پارێزەر لەسلێمانی داوای ئازادکردنی بەندکراوانی رۆژهەڵات دەکەن | Group: Documents | Articles language: 🏳 کوردیی ناوەڕاست\n➕ Added by (Hawrê Baxewan) on Dec 15 2013 11:32PM\n✍ This item recently updated by (Hawrê Baxewan) on: Dec 15 2013 11:32PM\n👁 This item has been viewed 15,583 times\n📊 119 ژن لە شەڵتەری داڵدەدانی چاودێری کۆمەڵایەتی سلێمانی داڵدەدراون | Group: Statistics and Surveys | Articles language: 🏳 کوردیی ناوەڕاست\n👁 This item has been viewed 3,603 times\n📅 14-03-2020 - یەکەم رۆژی قەدەغەکردنی هاتوچۆ لە هەولێر و سلێمانی ℹ | Group: Dates & Events | Articles language: 🏳 کوردیی ناوەڕاست\n 📡 Website | 🏳 کوردیی ناوەڕاست | ماڵپەری رووداو - 14-03-2020\n 📡 Website | 🏳 کوردیی ناوەڕاست | ماڵپەری پوک میدیا - 14-03-2020\n 📡 Website | 🏳 کوردیی ناوەڕاست | ماڵپەری کوردستان 24 - 14-03-2020\n 📡 Website | 🏳 کوردیی ناوەڕاست | ماڵپەری رۆژنیوز - 14-03-2020\n 📡 Website | 🏳 کوردیی ناوەڕاست | ماڵپەری کوردپا - 14-03-2020\n 📡 Website | 🏳 کوردیی ناوەڕاست | ماڵپەری ئەی ئێن ئێف نیوز - 14-03-2020\n🏙 Cities: ⚪ Qeredaĝ\n👌 This article has been reviewed and released by (Benaz Jola) on Mar 14 2020 1:17PM\n✍ This item recently updated by (Hawrê Baxewan) on: Mar 15 2020 7:56AM\n👁 This item has been viewed 24,759 times\n📷 Photo file 1.0.1 69 KB Mar 14 2020 4:54PM Hawrê Baxewan\n| Page generation time: 4,15 second(s)!


فەلسەفەی سەدەی وەستا.\nو: محەمەد حەکیمی\nفەلسەفەی سەدەی ناوه‌ڕاست زیاتر لە هەزاران ساڵ فەلسەفە، لە ڕووخانی ئیمپراتوری رومەوە تا رێنسانس لە خۆ دەگرێت. بەداخەوە ئەمڕۆکە فەلسەفەی سەدەی ناوه‌ڕاست بە گشتی لە یاد کراوە یا بایەخی پێنەدڕاوە و بە بروای من هۆکاری گەورەی ئه‌م له یاد کردنه، ئەوەیە کە زۆربەی فەیلەسووفەکانی پێشوو هەموویان لە مامۆستایان یا له نێو دێرەکانه‌وه سه‌ریان ده‌رهێنابوو،لە حاڵێکدا لە یەک یا دوو سەدەی پێش ئێمه و هه‌روه‌ها بەرەو ئەمڕۆکەی ئێمە، کاردانەوەی بەربڵاو لە دژی ئایین لە ئارادا بۆە و بە تایبەتی دژایەتی بەربڵاوی لە گەڵ پەڕە سەندی کۆمەڵگەی جیهانییدا هه‌یه.\nلە چاخی ئەم کاردانەوەدا، فەیلەسوفانی سەدەی ناوه‌ڕاست کەوتنە بەر گۆمانی ئەوەی کە راستی تەنیا لە نووسینەکانیاندا دەبینن و ڕاستی بەرەو کوێ دەچێت یا چی بە سەر دێت پێیان گرنگ نیە و بە پێچەوانەوە، بەوەی کە پێشتر باوەریان پێیەتی بە دوای هۆکاری گرنگدا دەگەرێن. بەڵام ئەم کاردانەوەش وەکوو زۆربەی کاردانەوەکانیان، بە تایبەتی کارانەوەی ڕاسە، لە ڕادەی تێپەراندوە. گرنگترین فەیلەسوفی سەدەی ناوه‌ڕاست، لە ڕاستییدا رۆشنبیرانی گەورە بوون، بەو مانایەی کە ئەمڕۆکە ئێمە فەلسەفەی پێ ڕاڤە دەکەین، بەڕاستی لە سەر فەلسەفە کاریاندەکرد و ئێمە ئێستاش دەبێ لەوانەوە شت فێر ببین.\nلە فەلسەفەی سەدەی ناوه‌ڕاستیش وەکوو فەلەسەفەی کۆن، دوو فەیلەسووف لەوانی‌تر سەرتر بوون، یەکەم لە سەرەتا و لە ئاخری ئەو سەدەدا ژیاون، یەکەم ئاگوستین قدیس بوو کە لە ٣٥٤ی زایینی لە باشووری ئافریقا چاوی بە دنیا هەڵێنا و گەرچی زۆربەی ژیانی لە سەفەردا بوو، بەڵام هەر لە باشووری ئەفریقا لە ساڵی ٤٣٠ زایینی گیانی لە دەستدا. دوو کتێبی لێ بە جێ ماوە کە بە بروای زۆر کەس لە باشترین کتێبەکانی جیهانی فەلسەفەیە کە بریتین لە: "دیانپیانانەکان" و ئەویتر "مەدینەی فازلە"یە.\nکەسایەتی دووهەم لەو کەمتر نیە، توماس ئاکویناس" کە لە ساڵی ١٢٢٥ زایینی لە شاری ئیتالیا لە دایک بوو و لە ساڵی ١٢٧٤ هەر لەو شارە گیانی لە دەستداوە. فەلسەفەی ئاکویناس بە شێوازێکی باشتر لە ئوگوستینوسە و ناسراوترین بەرهەمی دوو کۆمەڵی گەورەیە بۆ قۆتابییەکانی کە بریتین لە: یەکەم لە رەد کردنەوەی کافرانە کە بە ناوی ڕاستی ئایینی کاتولیک کە وەرگێراوەتە سەر زوانی ئینگلیسی و ئەوێتر کۆمەڵی زانستی کەلام یا ملخێ کەلامە.\nلە دوای مەرگی ئوگوستینوس و ڕووخانی ئیمپراتوری رۆم، چاخێک دەستی پێکرد کە کە ئەمڕۆکە بە چاخی تارک ناودەبرێت. لە ماوەی ئەو ساڵانەدا، هەر توانیبووی هێندە لە سەواددارەکان و رۆشنبیرانی ئوروپای دروستکردبوو کە پاشماوەی تەمەدونی لە شەپۆڵەکانی زەریا لە دوای دەسدرێژیە یەک لە دوای یەکەکان و هه‌روه‌ها کولونی گرتنی نەتەوە جیاوازەکان، ڕابگرێت.\nلە وەها دۆخێکدا، کاری دانشمەندەکان تەنیا ڕاگرتن و مانەوە بووه و هیچ نووسینێک له ئارادا نه‌بۆه و ماوەیەکی زۆر هیچ بەرهەمێکی زانستی نەنووسراوه. لە دەورەی ٧٠٠ ساڵەی نێوان "یوگوستینوس و ئانسلم" تەنیا فەیلەسوفێکی باش هەڵکەوتووە کە ئەویش جانی ئسکاتلەندی بوو کە لە سەدەی ٩ دا دەژیا.\nبەڵام کاتی دەگەین بە فەلسەفەی ئانسلم، سلسلەیەک لە رۆشنبیرانی گرنگ دەبینین کە زۆر زوو جێگەی یەکتر دەگرنەوە: وەکوو ئابلار، لە سەدەی ١٢، راجر بیکن و توماس ئاکویناس لە سەدەی ١٣ و لە دواییدا دانز ئسکوتوس و هەروەها ویلیام ئاکمی کە بە هاتنی ئەمانە سەدەی وەستا هێدی هێدی تەواو دەبێت و فەلسەفە پێ دەنێتە قۆناغێکی نویوە.


نرخی لیرە بەرانبەر بە دیناری عێراقیش دابەزیوە\nڕۆژ له دوای ڕۆژ، دراوی توركیا بەرانبەر بە دۆلاری ئەمەریكی لە دابەزیندایە و ئه‌مڕۆ نزمترین نرخی لە ماوەی حەوت مانگی ڕابردوودا تۆمار كرد، ئێسته له باكوری توركیا له بۆڕسه‌ی شاری تڕابزۆن كه پایته‌ختی ولایه‌ته‌كانی توركیا و به گرنگترین شوێنی توركیا له بواری ئابووری داده‌نرێت كێشه‌یان بۆ دروست بووه له زۆری دابه‌زینی نرخی لیره به‌رانبه‌ر دۆلار.\nموڕات سوڵتان له بۆڕسه‌ی باكوری توركیا ڕاگه‌یاند، ئه‌مڕۆ دۆلاری ئەمەریكا بەرزترین نرخی بەرانبەر لیرە تۆمار كرد و هەر 100 دۆلاری ئەمەریكی بە 606 لیرەی توركیا ئاڵوگۆڕ كرا له بۆرسه‌كانی توركیا، داخستی بازاڕیش چاوەڕێ دەکرێت به‌رانبه‌ر 604 لیره بێت.\nبه‌پێی زانیارییه‌كان نرخی لیرە بەرانبەر بە دیناری عێراقیش دابەزیوە و ئێستە لە خوارووی 19 هەزار دیناره‌وه ئاڵوگۆڕ دەكرێت.\nپێویسته بوترێت كه نرخی لیرە لە ژێر كاریگەریی سیاسەتەكانی ئەردۆغان و هەڵگیرساندنی جەنگی جۆراوجۆر لە لایەك و سیاسەتەكانی ناوخۆی لە لایەكی تر دابەزیوە، ئه‌م دابه‌زینه‌یش به‌رده‌وامه، هۆكاری دابه‌زینی ئه‌م جاره دوای ئه‌وه‌ی هه‌واڵی ئه‌وه بڵاوكرایه‌وه كه چیتر ئه‌مه‌ریكا له‌ڕووی سیخوڕییه‌وه هاوكاری ئه‌نقه‌ره ناكات، ئه‌مه‌یش بووه هۆكاری زیاتر شكاندنی نرخی لیره‌ی توركی له بازاڕه‌كاندا.\nنرخی 100 دۆلاری ئەمەریكی بەرانبەر بە لیرە لە سەرەتای ساڵی 2019 سەرووی 520 لیرە بووە، سەرەتای 2018 بریتی بووە لە 375 لیرە. ئەو نرخە لە ساڵی 2017 بریتی بووە لە 280 لیرە، لە ساڵی 2015 بریتی بووە لە 266 لیرە و لە ساڵی 2014 نرخەكەی 200 لیرە بووە.\nلە شەش ساڵی رابردووەوە تا ئێستە نرخی دۆلار بەرانبەر بە لیرە سێ هێندە گرانتر بووە و ئەمەش كاریگەریی زۆر خراپی خستووەتە سەر گەشەی ئابووری توركیا.\nئه‌م بابه‌ته 264 جار خوێنراوه‌ته‌وه\nکاسبکارانی سلێمانی:توانای دووبارە داخستنەوەی بازاڕ و درێژکردنەوەی کەرەنتینەمان نییە\n١١ ناوچەی پیشەسازیی لە هەرێمی کوردستان دروست دەکرێت\nدابەشکردنی كارەبای نیشتیمانی دەدرێتە کەرتی تایبەت\nئه‌مساڵ قەیرانی ئابووری و کۆرۆنا رەنگی جەژنی کاڵکردەوە\nشوێنە گەشتیارییەکانی ئەبووزەبی؛ تیکەڵاوێک لەنەریت و مۆدێرنیتە